Fojnica online - Udruženje poslodavaca Fojnica počelo sa radom\nUdruženje poslodavaca Fojnica počelo sa radom\nUdruženje poslodavaca Fojnica je osnovano 2002. godine i nakon izvjesnog perioda mirovanja ponovo je ovih dana nastavilo sa radom.\nInače, Udruženje je nastalo s namjerom da privrednicima sa područja općine Fojnica omogući stvaranje njihovih ličnih i kolektivnih ciljeva u sferama ekonomije, organizacije te profesionalnog djelovanja i privređivanja.\nTako će od sada Udruženje poslodavaca zastupati interese članova Udruženja, organizovati aktivnosti na iznalaženju poslova, povezivati svoje članove sa bankama, kreditnim organizacijama i ostvarivati saradnju sa Općinom Fojnica.\nKako kaže predsjednik UO Udruženja poslodavaca Mirnes Bukvić, plan aktivnosti za ovu godinu je, između ostalog, pružanje pomoći i stimuliranje malih poduzetnika, obezbjediti grant za pokretanje malih i srednjih preduzeća i uključiti se u razvoj turizma kao osnovnog i strateškog pravca razvoja Fojnice.\nKancelarija Udruženja poslodavaca Fojnica se nalazi na adresi Husni ef.Numanagića br.1, a sva zainteresovana fizička i pravna lica mogu im se obratiti za pomoć pri realizaciji određenih projekata. Također to mogu učiniti i putem njihove facebook stranice Udruženje poslodavaca Fojnica.


Evropski parlament pokreće istragu protiv Fejsbuka - Dijalog.net\nNaslovna IT Društvene mreže Evropski parlament pokreće istragu protiv Fejsbuka\nDruštvene mreže Evropska unija IT Politika\nEvropski parlament pokreće istragu protiv Fejsbuka\nPostavljeno 20. March 2018.\nBrisel, 20. mart 2018. – Evropski parlament će pokrenuti istragu navoda da su milioni podataka korisnika društvene mreže Fejsbuk korišćeni u političke svrhe bez njihovog znanja.\nEvropska komisija je takođe pozvala nacionalne agencije za zaštitu podataka da sprovedu sopstvene istrage tog slučaja.\nPosle izveštaja da je analitička kompanija Kembridž analitika, sa sedištem u Londonu, došla do podataka miliona korisnika Fejsbuka, bez njihove dozvole, i koristila ih da utiče na referendum o Bregzitu i predsedničke izbore u SAD 2016. godine, predsednik EP Antonio Tajani je rekao da je to "neprihvatljivo kršenje prava građana na privatnost".\nEvropski parlament će to "potpuno istražiti, tražiti odgovornost digitalnih platformi", napisao je Tajani na Tviteru 19. marta.\n"Ovaj slučaj je više od zloupotrebe podataka, to je narušavanje poverenja koje može da ugrozi samo funkcionisanje demokratije", rekao je Tajani.\nPredsednik Komiteta EP za građanske slobode Klod Moraes poslao je Fejsbuku pismo tražeći da predstavnik kompanije prisustvuje nekom od saslušanja o tim navodima, koja će biti održana 26. i 27. marta, 9. i 12 aprila.\n"Takve prakse su zabrinjavajuće i pokreću ozbiljna pitanja o poštovanju osnovnih prava na privatnost, zaštitu podataka i slobodu izražavanja oštećenih korisnika", napisao je Moraes u pismu. Njegova kancelarija je poslala pisma i britanskim i irskim vlastima za zaštitu podataka.\nObserver i Njujork tajms su 17. marta objavili da je Kembridž analitika možda nelegalno koristila informacije sa 50 miliona Fejsbuk profila da utiče na ishod britanskog referenduma i američkih izbora, a da o tome nije obavestila korisnike.\nPrema tim izveštajima, i kampanja za izlazak Velike Britanije iz EU i predsednička kampanja Donalda Trampa bili su klijenti kompanije Kembridž analitika.\nNekadašnji radnik te firme Kris Vajli rekao je da su podaci korišćeni za pravljenje psiholoških profila da bi birači dobijali prilagođene reklame i vesti. Prema njegovim tvrdnjama, Fejsbuk je dve godine znao da Kembridž analitika koristi podatke ali o tome nije obavestio svoje korisnike.\nBritanske vlasti za zaštitu podataka su već pokrenule istragu tih navoda.\n"Potpuno razumevanje činjenica, protoka informacija i upotrebe podataka je imperativ za moju istragu koja je u toku. To uključuje svaku novu informaciju, izjavu ili dokaz koji su se pojavili proteklih dana", izjavila je britanska komesarka za informisanje Elizabet Denam.\nFejsbuk je saopštio da je blokirao nalog Kembridž analitike na toj društvenoj mreži dok traje istraga. Analitička kompanija je 17. marta saopštila da je poštovala uslove korišćenja Fejsbuka i da nije nelegalno prikupljala podatke korisnika.\nEvropska komisija je takođe zahtevala od Fejsbuka da odgovori na pitanja kakve je informacije imao o tom slučaju.\nKomesarka EU za pravdu Vera Jurova sastaće se narednih dana s predstavnicima Fejsbuka tokom posete Vašingtonu. Njena poseta je već bila isplanirana, ali posle izveštaja da je Fejsbuk znao za korišćenje podataka bez pristanka korisnika brzo je organizovan i sastanak s predstavnicima te kompanije. To pitanje će takođe biti tema razgovora s američkim zvaničnicima.\nPortparol EK Kristijan Vigand rekao je da je, iz ugla EU, zloupotreba ličnih podataka korisnika Fejsbuka u političke svrhe, ako bude potvrđena, neprihvatljiva.\n"U EU zaštita podataka je osnovno pravo. Po pravilu, lični podaci ne mogu da budu korišćeni bez pristanka osobe koje se tiču", rekao je Vigand.\nJurova je takođe pozvala radnu grupu "Član 29", savetodavno telo koje čine predstavnici državnih institucija za zaštitu podataka iz svih članica EU, da otvore istragu, što pokazuje veliku zabrinutost Evropske komisije. EK inače nema ovlašćenja da kazni kompanije koje krše zakone EU o zaštiti podataka.\nAgencije koje se bave zaštitom podataka mogu da koordinišu svoje istrage mogućeg kršenja zakona EU i mogu odvojeno da kazne kompanije ako se potvrdi da su prekršili zakon.\nNacionalne institucije će dobiti veća ovlašćenja stupanjem na snagu novog, oštrijeg zakona EU o zaštiti podataka u maju. Novi propis će im omogućiti da sprovode istrage na teritoriji cele EU i da propisuju kazne do 20 miliona evra, ili 4% globalnog prometa kompanije, prenosi Euractiv.\nPrethodno U Beogradu otvorena izložba “MKSJ: Slučaj Kosovo 1998-1999“\nSledeće Od 24. marta na Kosovu ne važe međunarodni pozivni brojevi 381, 386 i 377\nBrisel, 08. jul 2020. – Nemačka kancelarka Angela Merkel je u Evropskom parlamentu obrazlo…\nRaskrikavanje: Kako je radila SNS “bot“ armija na Tviteru\nBeograd, 04. april 2020. – Izveštaj Stanford Internet opservatorije koja je deo pozn…\nBrisel, 24. mart 2020. – Evropska komisija kritikovala je onlajn platforme kao što su Fejs…\nTop Tags Civilno društvo OCD Evropska komisija evropske integracije istraživanje vladavina prava mediji Društvo Vlada Republike Srbije mladi Srbija i Evropska unija lokalna samouprava konkurs Evropska unija ljudska prava


Direktor niškog aerodroma podneo ostavku - Megafon\nPovećanje broja vozila na srpskim putevima A BE leksikOn – ALAMUNJA\nPrenosimo kompletan tekst ostavke dosadašnjeg direktora niškog aerodroma Vladice Đurđanovića upućene predsedniku Skupštine grada Niša.\nSkupštini Grada Niša podnosim neopozivu ostavku na funkciju direktora Javnog preduzeća za aerodromske usluge „Aerodrom Niš“ Niš.\nGradsko veće pre više od 2 meseca doneloje predlog o mojoj smeni i taj predlog nije stigao na Skupštinu na izjašnjavanje zbog očigledno protivzakonitog osnova po kome je predlog i usvojen. Sa druge strane Skupština Grada Niša je donela odluku o ustupanju bez naknade celokupne imovine JP za aerodromske usluge „Aerodrom Niš“ Niš, kao i osnivački udeo i sva upravljačka prava Republici Srbiji, tačnije Ministarstvu saobraćaja.\nU takvoj situaciji, gde će veoma brzo u potpunosti biti promenjen dosadašnji model poslovanja i vraćen 10 godina unazad, iako je potpuno u skladu sa najnovijim trendovima u vazduhoplovnoj industriji, ne preostaje mi ništa drugo nego da se i pored vanserijskih rezultata, povučem i ne učestvujem u onome što sledi. Mišljenja sam da je potpuno iracionalno da preduzeće koje je jedva stalo na noge posle 30 godina postojanja, napušta dokazano uspešni model i prelazi na državne subvencije.“\nVladica Đurđanović (levo) – Foto – Megafon arhiva


Premijer Li predstavio izveštaj o radu kineske vlade - Kineski Radio Internacional\n2020-05-22 13:50:50 | CRI\nKineski premijer Li Kećijang predstavio je danas izveštaj o radu vlade u proteklih godinu dana, na početku godišnjeg zasedanje Svekineskog narodnog kongresa, koje je otvoreno u Pekingu.\nKina je prošle godine ostvarila vodeće ciljeve uprkos brojnim teškoćama i izazovima, kineska privreda je zadržala opštu stabilnost, a život stanovnika se dodatno poboljšao, što je postavilo odlučujući temelj za svestranu izgradnju umereno prosperitetnog društva, rekao je Li Kećijang.\nKineski premijer je objavio da je vrednost bruto domaćeg proizvoda porasla u 2019. za 6,1 odsto na 99,1 biliona juana. Ostvareno je 13,52 miliona novih radnih mesta, 11,09 miliona ljudi se izvuklo iz potpunog siromaštva, a raspoloživi lični dohodak po stanovniku je premašio 30 hiljada juana.\nKina će i u nastavku akcenat rada staviti na stabilizovanje zapošljavanja i poboljšanje života stanovnika, kako bi ostvarila uspeh u borbi protiv siromaštva i cilj svestrane izgradnje umereno prosperitetnog društva, navodi se u izveštaju o radu vlade.\nSmanjenje poreza i troškova preduzeća\nPrema rečima premijera Lija, Kina će ove godine nastaviti da jača napore na smanjenju poreza i troškova preduzeća, kako bi tržišnim subjektima pomogla u prevazilaženju teškoća.\nIstovremeno, kineski premijer je najavio da će Kina i dalje sprovoditi pozitivnu finansijsku i stabilnu valutnu politiku.\nPlanirano je povećanje finansijskog deficita od bilion juana, pa će stopa deficita dostići 3,6 odsto, a država će istovremeno izdati specijalne obaveznice vredne bilion juana za suzbijanje posledica epidemije koronavirusa, naveo je Li.\nU izveštaju se takođe naglašava potreba za poboljšanjem okruženja za razvoj privatnog sektora.\nKraći negativni spisak za strance\nKineski premijer je najavio da će Kina u velikoj meri skratiti negativni spisak pristupa kineskom tržištu za strane investitore i dati zonama slobodne trgovine još veću autonomiju.\nLi je ukazao da će Kina ubrzati izgradnju luke slobodne trgovine na Hainanu i izgraditi dodatne pilot zone slobodne trgovine na zapadu zemlje.\nPosebno je podvukao insistiranje Kine na multilateralnom trgovinskom mehanizmu i doprinosu reformi Svetske trgovinske organizacije.\nLi je precizirao da će se dalje podsticati nadogradnja proizvodne industrije i razvijati nove rastuće industrije. Pored toga, naveo je Li, unaprediće se razvoj internet industrije i pametne proizvodnje.\nPremijer Li je najavio i da će Kina jačati izgradnju javnog zdravstvenog sistema. Vlada će raditi na reformi mehanizma za prevenciju i kontrolu bolesti, usavršavanju mehanizma prijavljivanja i upozorenja na zarazne bolesti i blagovremenom i transparentnom objavljivanju informacija, rekao je Li.\nPored toga, vlada će takođe povećati ulaganja u istraživanje vakcina, lekova i proizvoda za brzo testiranje.\nDugoročna stabilnost Hongkonga i Makaoa\nKineski premijer je rekao da će kineska centralna vlada svestrano sprovoditi politiku “jedna zemlja, dva sistema”.\nU izveštaju o radu vlade ističe se i politika matičnog dela Kine prema Tajvanu.\nZbog pandemije novog koronavirusa, godišnje zasedanje najvišeg zakonodavnog tela Kine odloženo je prvi put u protekle 22 godine. Otvaranju zasedanja prisustvovali su kineski predsednik Si Đinping, drugi državni rukovodioci i 2.897 delegata.\nNa otvaranju su prisutni minutom ćutanja odali poštu preminulima od koronavirusa.


Ethiopian dostavio prve vakcine za Afriku | Avio Press\nKompanija Ethiopian Airlines je dostavila prve vakcine protiv korona virusa namenjene afričkim zemljama. Prvi kontigent vakcina je stigao 6. februara na letu između Pekinga (BJS) i Adis Abebe (ADD). Ethiopian Airlines je i ranije prevozio medicinsku opremu ka Africi a kompanija je u novembru prošle godine saopštila da je spremna za prevoz vakcina. Ukupni kapaciteti cargo terminala Ethiopian Airlinesa iznose milion tona što je dovoljno za čuvanje i distribuciju vakcina za afrički kontinent.\n“Drago nam je što smo pokrenuli isporukom i distribucijom toliko očekivane vakcine protiv COVID-19. Ponovićemo izuzetan i globalno priznat uspeh u vođenju brze isporuke LZO (zaštitne opreme) pre nekoliko meseci sa sličnom brzinom isporuke, profesionalnim rukovanjem i održavanjem hladnog lanca tokom globalne distribucije vakcina.” izjavio je CEO kompanije Tewolde GebreMariam.


Evo kako je Tuđman uspeo da obmane EU i Srbe! | Vestinet.rs\nPočetna POGLEDI\tEvo kako je Tuđman uspeo da obmane EU i Srbe!\nMeđunarodni krivični sud za bivšu SFRJ u Hagu danas zvanično završava 24-godišnji rad.\nTa institucija je dosad osudila Srbe na više od 1.200 godina zatvora, a ostale aktere ratnih sukoba – Hrvate, Albance i Bošnjake zajedno na trostruko manju kaznu od 361 godinu.\nMeđu poslednjih presudama je bila ona generalu Ratku Mladiću, koji je osuđen na doživotni zatvor.\nZavršnica rada suda ostaje u senci samoubistva hrvatskog generala Slobodana Praljka, koji je nekoliko sekundi nakon izricanja presude popio otrov pred sudijama i kamerama.\nNaime, prema pisanju Njujork tajmsa, Tuđmanov projekat nezavisne Hrvatske umalo nije propao, jer je krajem 1991. Evropska zajednica na dnevni red stavila ustavne garancije za zaštitu prava tamošnjih Srba i drugih manjina.\nOn je, međutim, brže-bolje obećao sva moguća prava za Srbe, govoreći da im neće faliti dlaka s glave, ali je to onda preko noći zaboravio.\n– Izveštaj koji je pripremio bivši francuski ministar pravde Robert Badinter preporučuje da Hrvatska treba da obezbedi ustavne garancije za poštovanje ljudskih i manjinskih prava i da bi morala da nadzire njihovo poštovanje.\nFranjo Tuđman je saopštio da je dobio zahtev od evropskih lidera da mora da poštuje prava manjina – navodi Njujork tajms i podseća da su hrvatski fašisti poklali hiljade Srba tokom Drugog svetskog rata.\nTada su protiv međunarodnog priznanja Hrvatske bili Francuska, Velika Britanija i SAD, ali je Nemačka uporno pritiskala svoje partnere da što pre prihvate novu državu nastalu iz Jugoslavije.\nČesto su se mogla čuti upozorenja da je baš Nemačka zbog preuranjene solo akcije odgovorna za raspad Jugoslavije, pa čak i za ratove na njenom tlu.\nI bivši šef diplomatije SRJ Živadin Jovanović potvrđuje da su prava manjina u Hrvatskoj bila postavljena kao uslov za međunarodno priznavanje samostalne Hrvatske.\n– O tome se raspravljalo krajem 1991. u izvršnim organima tadašnje Evropske zajednice, koja je zauzela takve stavove u vezi sa međunarodnim priznavanjem ove dve bivše republike SFRJ. A poštovanje prava manjina u Hrvatskoj jeste bilo među zaključcima EZ – objasnio je Jovanović.\nMeđutim, sagovornik napominje da je tadašnji šef nemačke diplomatije Hans Ditrih Genšer pre toga „iskočio“ i priznao nezavisne države.\n– Time je Nemačka prejudicirala konačan stav EZ, pa je čak i generalni sekretar UN uputio EZ i Nemačkoj pismo sa upozorenjem da priznavanje treba da bude deo kompletnog mirovnog rešenja.\nMeđutim, Genšer je priznao Hrvatsku i Sloveniju i arogantno odgovorio De Kueljaru: „Sorry, we have already done it!“ (Žao mi je, mi smo već to uradili).\nTa situacija je pokazala koliko u EZ nema ravnopravnosti i da je zajednička spoljna politika EZ bila zapravo ono što diktira Nemačka – ocenjuje Jovanović.\nMeđunarodnim priznavanjem Nemačke i Slovenije bavila se i CIA, koja u dokumentu od 19. decembra 1991. upozorava da bi potvrda nezavisnosti ove dve države mogla izazvati rat u BiH i izazvati Srbe i Hrvate (u BiH) da srpska i hrvatska područja priključe Srbiji i Hrvatskoj.\nIz dokumentacije s kraja 1991. očigledna je neodlučna pozicija Vašingtona da li da prizna nezavisnost Slovenije i Hrvatske, jer je američka administracija, s jedne strane, verovala da bi priznanje moglo izazvati rat, a nepriznavanje uverenje kod evropskih država da se drže po strani u rastućoj krizi:\n– Obaveštajni podaci pokazuju da su Milošević i Tuđman spremni za priključenje delova BiH svojim teritorijama. Štaviše, izveštaji pokazuju da su njih dvojica sve vreme u kontaktu, uprkos sukobima.\nLetos je Tuđman nemačkim političarima rekao da je BiH apsurdno prevelika i da ju je on spreman podeliti.


22.05.2017 u 18:04\nStiže novi model "fijata 500L"\nFijat-Krajsler automobili Srbija će 25. maja u Kragujevcu organizovati svečanost povodom početka proizvodnje novog modela "fijat 500L" koji će se od ove godine proizvoditi u kragujevačkoj fabrici, najavila je ta kompanija. „Stiže novi FIAT 500L”, navedeno je u pozivu za svečanost koja će biti održana u krugu kragujevačke fabrike FCA Srbija. Ta kompanija ističe da, nakon pet godina, slavi uspeh modela fiat 500L predstavljanjem nove investicije koja će biti prekretnica u razvoju i garancija budućih uspeha kompanije FCA Srbija. Na sajtu Fijata je navedeno da će novi "fijat 500L" biti još više nalik "fijatu 500", još praktičniji i sa još više tehnologije, kao i da će ukupno 40 odsto svih komponenata biti nove\n20.11.2016 u 20:05\nI Francuzi se pitaju za izvoz „fiće” u Rusiju\nKragujevac – Stvari nisu jednostavne ni kada je politika u pitanju, a mogu biti i komplikovanije kad se u odnose upletu i ekonomski interesi. Tako posao oko bescarinskog izvoza „Fijatovog” modela „500-L” iz Kragujevca na tržište Evroazijske ekonomske unije nije pitanje samo prijateljske politike koju naša država vodi prema Rusiji i drugim zemljama članicama ovog saveza, već i zapetljanih poslovnih odnosa na polju globalnog tržišta kome je profit jedina mera uspešnosti. Kada se priča o recipročnom uvozu ruskih „lada” u Srbiju, što bi trebalo da bude sastavni deo aranžmana naše države sa Evroazijskom ekonomskom unijom, u kojoj se odluke donose konsenzusom, zaboravlja se da je proizvođač ovog automobila „Avtovaz” iz Toljatija u većinskom vlasništvu francusko-japanske grupacije\n16.11.2016 u 20:21\nVučić: Pitanje izvoza Fijata je psihološko i simbolično\nASTANA – Premijer Srbije Aleksandar Vučić rekao danas da od Kazahstana očekuje da bude veći prijatelj kada je reč o naklonosti Evroazijske unije Srbiji, a posebno je tu važno pitanje „Fijata”, za koje je rekao da je za Srbiju psihološko i simbolično i veruje da ćemo to rešiti. „Za nas je pitanje 'Fijata', da ljudi ne misle da je u pitanju veliki novac, rekao bih, psihološko, simbolicno, jer sam siguran da će naši italijanski prijatelji mnogo lakše i mnogo brže doneti odluku o drugom modelu u kragujevačkoj fabrici ukoliko budu znali da mogu da izvoze svoja vozila na evroazijsko tržište”, rekao je Vučić za RTS.


Donacija „Messer Tehnogasa“ Mašinskom fakultetu › Made-in-Germany.rs\nNemačka kompanija „Messer Tehnogas“ poklonila je Mašinskom fakultetu u Beogradu opremu za zavarivanje, proizvođača „Castolin Eutectic“, koja je namenjena za izvođenje praktične nastave u sklopu studentskog obrazovnog programa.\n– Messer je najveći pokrovitelj smera Zavarivanje i zavarene konstrukcije na Mašinskom fakultetu u Beogradu, u okviru koga i stipendiramo najbolje studente. Ova donacija opreme za zavarivanje samo je deo kontinuiranog društveno-odgovornog ponašanja naše kompanije. Investiranjem u poboljšanje kvaliteta studiranja budućih generacija mašinskih inženjera, mi ulažemo u budućnost svih nas – ističe izvršni direktor Messet Tehnogasa, Ernst Bode.\nKompanija Messer Tehnogas deo je Messer Grupe od 1997. godine i na teritoriji Srbije vodeća je kompanija za proizvodnju i promet industrijskih, medicinskih i specijalnih gasova i prateće opreme, kao i opreme za sečenje i zavarivanje.\nKompanija čija je oprema donirana, Castolin Eutectic, posluje kao deo Messer grupe od 2005. godine, a njena osnovna delatnost je proizvodnja dodatnih materijala za zavarivanje i lemljenje, kao i usluge reparature i preventivne antihabajuće zaštite površina, prenosi “eKapija”.\nMašinskom fakultetu BMW poklonio automobil serije 6\n„Messer Tehnogas“ edukuje beogradske mašince\nStručnjaci „SLV Mannhejma“ u Goša Institutu\nOd MiG na 28/02/2016 / Industrija, Investicije, Mašinogradnja, Tehnologija / Ostavite komentar\n„Hugo Bos“ na nizbrdici\nU 14 nemačkih piva nađeni pesticidi


TERETI SE ZA POKUŠAJ TERORIZMA: Dikić i dalje štrajkuje glađu\nUtorak, 13.02.2018 | 08:39\nBivši komandant srpske žandarmerije Bratislav Dikić, koji se tereti za pokušaj terorizma na dan parlamentarnih izbora 16. oktobra 2016. godine, i dalje štrajkuje glađu u Zavodu za izvršenje krivičnih sankcija, potvrdio je Pobjedi njegov advokat Dušan M. Jovović.\nKako je kazao Jovović, nezamislivo je da se još ne odlučuje o njihovim prijedlozima za ukidanje pritvora.\n“On odbija medicinsku njegu u prostorijama ZIKS-a, ali i pomoć iz Kliničkog centra”, dodao je njegov advokat.\nOptuženi Dikić je na ranijem pretresu kazao da mu je svjedok saradnik Aleksandar Sinđelić prilikom susreta u Nišu kazao da proteste protiv ulaska u NATO u Podgorici organizuje ,,srpska opozicija”, ali da mu nije saopšteno imenom i prezimenom ko su organizatori.\nRečeno mu je i da je planiran upad u Skupštinu, ali da je njegova pretpostavka da su tu akciju, “na poguravanje sa policijom, trebalo da izvedu lideri opozicije sa pristalicama”.


Admin EMBARGO 011 - Stranica 2 od 70\nKako je Beograd u drugoj polovini 19. veka od orijentalne varoši postajao moderan evropski grad, tako se menjalo ponašanje i oblačenje naših sugrađana i sugrađanki. Osamdesetih godina devetnaestog veka pojavljuju se krojačke radnje koje su imale veće zalihe muškog štofa uvezenog iz inostranstva od kojeg su, prema narudžbini mušterija, izrađivana […]\nZamenik gradonačelnika Goran Vesić izjavio je danas da će predstojeće Svetsko amatersko prvenstvo u boksu biti promocija sporta i Beograda u svetu. Istakao je da će od 24. oktobra do 6. novembra u beogradskoj Štark areni nastupiti više od 600 takmičara iz oko 100 zemalja sveta. – Organizacija ovako velikog […]\nZamenik gradonačelnika Beograda Goran Vesić ugostio je danas u Starom dvoru samohranu majku Jelenu Dimić sa petoro dece koja je dobila posao gerontodomaćice u Surčinu, čime je ispunjeno obećanje koje je dobila pre tri nedelje kada je njenu porodicu posetio Vesić sa svojom Pokretnom kancelarijom. Vesić je naveo da je […]\nNa sednici Skupštine grada Beograda zakazanoj za ponedeljak, 25. oktobar, raspravljaće se o rebalansu gradskog budžeta, imenovanju ulica, kao i osnivanju Fondacije za decu i mlade Beograda za pomoć porodicama koje nemaju dovoljno sredstava da izdržavaju svoju decu. Zamenik gradonačelnika Goran Vesić izjavio je za Tanjug da je najvažnija odluka […]\nGradsko veće Grada Beograda donelo je Odluku o osnivanju Fondacije za decu i mlade Beograda i uputilo je Skupštini grada na razmatranje i usvajanje, izjavio je danas zamenik gradonačelnika Goran Vesić. „Sve nas je potresla tragedija od pre mesec dana kada su nastradale dve devojčice čija majka nije imala dovoljno […]\nZamenik gradonačelnika Beograda Goran Vesić prisustvovao je potpisivanju ugovora o isporuci sto niskopodnih zglobnih autobusa BMC s pogonom na komprimovani prirodni gas za potrebe Gradskog saobraćajnog preduzeća „Beograd”. Ugovor vredan 34,2 miliona evra je u ime ovog preduzeća potpisao Radiša Momčilović, direktor GSP „Beograd” sa predstavnicima M.P.N. Promet, S-Leasing d.o.o, […]\nKomisija za spomenike i nazive trgova i ulica prihvatila je predlog novinarke Olivere Miletović i zamenika gradonačelnika Beograda Gorana Vesića da jedna od novoformiranih ulica u okviru projekta „Beograd na vodi” dobije ime po kraljici Dragi Obrenović. Odbornici Skupštine Grada Beograda razmotriće ovu inicijativu na sednici koja se održava u […]


Balkan treba da bude uključen u Konferenciju o budućnosti Evrope | Novine Toronto\nBalkan treba da bude uključen u Konferenciju o budućnosti Evrope\nEU treba da dozvoli balkanskim zemaljama da učestvuju u aktivnostima u okviru Konferencije o budućnosti Evrope (CoFoE) na konsultativnoj bazi i time ponovo pokaže da je ozbiljna po pitanju evropske perspektive regiona, ocenile su dve ekspertkinje za evrointegracije Zapadnog Balkana.\nKorina Stratulat iz briselskog Centra za evropske politike (EPC) i Milena Lazarević iz beogradskog Centra za evropske politike (CEP) smatraju da bi učešće političkih lidera i građana balkanskih zemalja u aktivnostima i razgovorima u okviru CoFoE bilo od koristi i za EU i za region.\n"Ako EU ne uključi balkanske zemlje među zainteresovane strane koje bi trebalo da učestvuju na predstojećoj Konferenciji, onda se moramo zapitati da li je Unija još uvek ozbiljna po pitanju evropske perspektive regiona", napisale su Lazarević i Stratulat u autorskom tekstu.\nKako su ocenile, EU nema šta da izgubi, već može samo da dobije produbljivanjem odnosa sa balkanskim zemljama i omogućavanjem regionu da se oseća uključenim u planove za budućnost EU.\nPored ostalog, razmatranje zajedničkih odgovora na specifične probleme tokom Konferencije pomoglo bi balkanskim zemljama da nastave da stiču iskustvo i znanje koje će im znatno pomoći u pripremi za eventualno članstvo u EU, dodale su Stratulat i Lazarević.\n"Dozvola da Balkan bude svedok te inicijative i da doprinese svojim idejama podstakla bi osećaj zajedništva i partnerstva koji nedostaju u dugom, formalnom procesu pridruživanja. Više a ne manje saradnje EU i Balkana izgradiće poverenje i lojalnost", istakle su autorke.\nStratulat i Lazarević smatraju da bi, čak i bez zvaničnog poziva da budu deo CoFoE procesa, balkanske zemlje trebalo da se organizuju na političkom i društvenom nivou kako bi pratile proces i pokrenu inicijative koje preslikavaju aktivnosti predložene na Konferenciji.\nKako su navele u autorskom tekstu "Konferencija o budućnosti Evrope: Da li je EU još uvek ozbiljna u vezi Balkana?", Regionalni savet za saradnju (RČ) mogao bi da pomogne u organizaciji i koordinaciji mreže balkanskih političara zaduženih za praćenje Konferencije.\nIstovremeno, organizacije civilnog društva u regionu treba da unaprede saradnju i traže sredstva da organizuju "Balkanske građanske konsultacije" koje bi mogle da prate proces CoFoE.\n"Takva široka mobilizacija dokazala bi snažnu volju balkanskih zemalja da se približe EU i određenu dozu političke zrelosti", zaključile su Lazarević i Stratulat.\nZa organizaciju Konferencije o budućnosti EU zadužena je potpredsednica Evropske komisije za demokratiju i demografiju Dubravka Šuica.\nKonferencija je trebalo da počne u Dubrovniku 9. maja, na Dan Evrope, i da traje dve godine. Početak je međutim odložen zbog epidemije korona virusa.\nŠuica je prošlog meseca, nakon govora o stanju Unije šefice Evropske komisije Ursule fon der Lajen, rekla da očekuje da Konferencija o budućnosti Evrope počne u narednih mesec ili dva.\nPosle ovonedeljnog sastanka Saveta za opšte poslove saopšteno je da se radi na postizanju sporazuma o zajedničkoj deklaraciji koja će otvoriti put za pokretanje Konferencije.


Kosovski Srbi Jovanović i Kolašinac nisu imali fer i pravično suđenje - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Krivična pravda/Suđenja za ratne zločine/Suđenja pred MKSJ i u drugim post-jugoslovenskim zemljama/Pred internacionalizovanim sudovima na Kosovu/Kosovski Srbi Jovanović i Kolašinac nisu imali fer i pravično suđenje\nFond za humanitarno pravo, na osnovu izveštaja svojih posmatrača, ukazuje da suđenje dvojici kosovskih Srba nije bilo pravično i da presuda kompromituje napore međunarodne zajednice ka uspostavljanju vladavine prava na Kosovu.\nNe postoji sumnja da su na području Orahovca počinjeni masovni zločini nad albanskim stanovništvom. Postoje brojni dokazi da su pripadnici regularnih i paramilitarnih srpskih oružanih formacija ubijali i iseljavali kosovske Albance, uništavali i pljačkali njihovu imovinu.\nSudski postupak protiv Čedomira Jovanovića i Anđelka Kolašinca nije, međutim, odgovarao standardima fer i pravičnog suđenja.\nOptuženima je grubo prekršeno pravo na upotrebu maternjeg jezika. Njima je suđeno na albanskom i engleskom jeziku, tako da im je bila uskraćena mogućnost da prate pretres, osporavaju dokaze ili da se pozivaju na njih. Optuženi nisu mogli da prate iskaze i ispitivanje svedoka jer im nije omogućen prevod. Na srpski je preveden samo deo suđenja koji je ušao u zapisnik tako da okrivljeni nisu mogli da znaju šta sudija nije uneo u zapisnik, a koristilo bi njihovoj odbrani.\nJovanović i Kolašinac nisu prisustvovali pretresu koji je 8. juna odrzan u Beogradu. Izvedeni dokazi u Beogradu, međutim, nisu pročitani u Prizrenu tako da optuženi nisu znali šta ih od tih dokaza tereti, a šta im ide u prilog.\nNa pretresu su čitani iskazi dati policiji što je zakonom izričito zabranjeno.\nPredsednik veća, sudija Ingo Risch postavljao je svedocima sugestivna pitanja s namerom da ih uputi na željeni odgovor. Istovremeno, davao je neumesne i cinične komentare kojima je otvoreno pokazivao netrpeljivost prema optuženima, naročito prema Anđelku Kolašincu.\nFond za humanitarno pravo stoga poziva Vrhovni sud Kosova da vrati predmet na ponovno suđenje. Odluka Vrhovnog sada Kosova mora da sadrži naloge prvostepenom sudu koji će garantovati fer i pravično suđenje Jovanoviću i Kolašincu.


Givova C001-0013 fudbalske čarape - Idealno.rs\nPočetna / Muška odeća / Muška sportska odeća / Muški sportski donji veš / Givova C001-0013 fudbalske čarape\nPonuda prodavnice Stadionshop za proizvod Givova C001-0013 dečje fudbalske čarape. Ispravnost cene i podataka proveri na internet stranici prodavnice.\nGivova C001-0012 fudbalske čarape 40-46\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Givova C001-0013 fudbalske čarape i izberi najbolju. Muški sportski donji veš iz kategorije Muška sportska odeća je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Givova C001-0013 fudbalske čarape i vidi da li ti odgovara ili pogledaj druge proizvode brenda GIVOVA. Opis i tehnički podaci proizvoda Givova C001-0013 fudbalske čarape se mogu razlikovati od onih u internet prodavnici u kojoj obavljaš kupovinu. Givova C001-0013 fudbalske čarape je dostupan u prodavnici Stadionshop po ceni, koja je navedena pored svakog prodavca u meniju "Prodavnice".\nGarantne uslove za Givova C001-0013 fudbalske čarape proveri u prodavnici u kojoj nameravaš da obaviš kupovinu. Slika za Givova C001-0013 fudbalske čarape je simbolična, zato se pre kupovine u prodavnici uveri da je proizvod isti.


Komšić: Članstvo u NATO-u od velike važnosti za budućnost BiH\nSASTANCI Predsjedavajući Predsjedništva BiH razgovarao s predstavnicima Američkog jevrejskog komiteta\nKomšić je informirao Američki jevrejski komitet o trenutnoj političkoj situaciji u Bosni i Hercegovini\nSASTANCI Komšić: Članstvo u NATO-u od velike važnosti za budućnost BiH\nSastanak održan u Njujorku Foto: Predsjedništvo BiH\nPredsjedavajući Predsjedništva BiH Željko Komšić prisustvovao je u Njujorku radnom ručku s predstavnicima Američkog jevrejskog komiteta (AJC – Global Jewish Advocacy).Komšić je informirao Američki jevrejski komitet o trenutnoj političkoj situaciji u Bosni i Hercegovini, kao i o mogućim rješenjima za probleme s kojima se susreće naša zemlja. Istakao je da je za budućnost Bosne i Hercegovine, ali i svih drugih zemalja regije, od velike važnosti članstvo u NATO-u i Evropskoj uniji.\nPredstavnike AJC-a je zanimalo pitanje regionalne stabilnosti, kao i mogućnosti i načini rješavanja trenutnih kriza u regiji. Sagovornici su razgovarali i o položaju jevrejske zajednice u BiH, a predstavnici AJC-a su se najviše interesirali o mogućnostima usvajanja zakonskih odredbi u našoj zemlji koje bi jasno definirale borbu protiv antisemitizma, te povrat imovine Jevrejskoj zajednici u BiH.\nAmerički jevrejski komitet je jedna od vodećih lobističkih organizacija u svijetu, s izrazitim utjecajem na društveno-politička kretanja kroz svoje kontakte u različitim međunarodnim organizacijama i forumima, kao i u većem broju zemalja. U fokusu njihovih aktivnosti su borba protiv rastućeg antisemitizma i ekstremizma, te očuvanje prava i sloboda svih ljudi.\nKomšić: Odlazak predsjednika Žaka Širaka veliki je gubitak za cijeli miroljubivi svijet\n26.09.2019 u 13:35\nKomšić - Gutereš: Mijenjanje Izbornog zakona isključivo unutrašnje pitanje BiH\nŽeljko Komšić Američki jevrejski komitet


RTCG - Radio Televizija Crne Gore - Nacionalni javni servis :: Region :: "Imamo pretpostavke gdje se Zvicer nalazi"\nrts/Beta [ M.L.B. ]\n28. 01. 2022. 09:43 >> 15:45 1\n"Imamo pretpostavke gdje se Zvicer nalazi"\nMinistar unutrašnjih poslova Srbije Aleksandar Vulin izjavio je danas da organizovana kriminalna grupa, koju navodno predvodi Radoje Zvicer, "želi da se osveti predsjedniku Srbije Aleksandru Vučiću, pošto je država uspjela da razbije velike narko kartele".\nVulin je za Radio-televiziju Srbije rekao da postoje "vrlo osnovane pretpostavke gdje se nalazi Zvicer" i ponovio da "on ne radi sam, već da ima političkog šefa".\nPrema njegovim riječima, taj politički šef nije u Srbiji, već je "dio struktura vlasti nekih Srbiji bliskih država" i da je on "čovjek koji već decenijama rukovodi sličnim ljudima kao što je Radoje Zvicer".\nNa pitanje o kome se radi, ministar je kazao da "ne bi bilo korektno da izlazi sa imenima prije nego što se podigne optužnica".\n"Više je nego jasno da ljudi kao što je Zvicer nijesu ni nastali ni postali bez aktivnog učešća politike i bez uloge u sprovođenju odgovoarajuće politike", naveo je Vulin.\nAleksandar Vulin Radoje Zvicer\nZviceru se suđenje nastavlja iako je u bjekstvu\nSuđenje Zviceru u Novom Sadu biće nastavljeno 13. juna\nSuđenje Radoju Zviceru u Novom Sadu 8. aprila\n25. 03. 2022. 1


Korona virus: Drugi dan zaredom manje od 1.000 novozaraženih u Srbiji, malo bolja situacija u Indiji | Luftika\nKorona virus: Pada broj zaraženih u Srbiji, u Americi odobrena Fajzer…\nOni koji nemaju antitela posle primljene dve doze vakcine protiv koronavirusa moraće da prime i treću, rekao je Predrag Kon, epidemiolog i član Kriznog štaba.\n„Jasno je svima nama koji se bavimo ovim poslom da oni koji nemaju antitela posle dve doze, a prošlo je vreme, treba da prime još neku – ili dozu te iste vakcine, ili da promene vakcinu”, rekao je Kon za televiziju K1.\nTo je najteža neurološka komplikacija koju smo imali”, rekao je on i dodao da se stanje tog deteta, uzrasta 11 do 12 godina, popravlja.\nPokazuje da će popuštanje mera, planirano za devet dana, uslediti u pravom trenutku”, rekao je on.\n„Mislim da ćete to verovatno videti kako budemo išli dalje i kako se sve više ljudi vakciniše”, rekao je za televiziju CNN Fauči, koji je i direktor Nacionalnog instituta za alergiju i zarazne bolesti.


Formiran Socijalno - ekonomski savet Grada Zrenjanina -\nZajedničko delovanje lokalne samouprave, poslodavaca i sindikata.\nSocijalno – ekonomski savet Grada Zrenjanina formiran je danas, a sporazum o osnivanju potpisali su danas gradonačelnik Zrenjanina Simo Salapura, Goran Nešić ispred Unije poslodavaca Zrenjanina i Milenko Vujović iz Saveza samostalnih sindikata za Zrenjanin.\nGradonačelnik Simo Salapura je rekao da je na ovaj način pokrenut mehanizam u kom će zajedno delovati jedinica lokalne samouprave, poslodavci i sindikat.\n– Cilj je da imamo međusobno razumevanje i saradnju koja je veoma bitna za unapređenje života u našem gradu, ali i za naš dalji razvoj. Imenovali smo lice koje će izvršiti registarciju Saveta u Ministarstvu za rad, zapošljavanje, boračka i socijalna pitanja. Inače, u pomenutom registru postoji ukupno 23 formirana saveta na teritoriji Republike Srbije, a današnjim formiranjem ovo je deseti Socijalno – ekonomski savet na teritoriji Vojvodine i verujem da ćemo u narednom periodu imati dobru saradnju, kako na lokalu, tako i sa višim instancama – rekao je gradonačelnik Salapura.\nSlavoljub Arsenijević podsekretar u Sekretarijatu za privredu i turizam Vlade Vojvodine je govoreći o značaju Saveta istakao da je njegova uloga sažeta u tome da su tri strane napravile dogovor – sindikati, poslodavci, Grad.\n– To je značajno iz više razloga, pre svega, to je jedina institucija gde se na ovaj način može doći do određenih zaključaka, usaglasiti stavove i preko pokrajinskog Saveta poslati ih republičkom Savetu kome predsedava predsednica i još šest ministara. To znači da svi problemi koji ovde budu detektovani biće prosleđeni državnom nivou gde će se tražiti rešenje – rekao je Arsenijević.\nU ime Samostalnog sindikata Melanija Lojpur je ukazala da je jedan od zadataka osnivanje Saveta i u drugim opštinama Srednjobanatskog okruga, a ono što je, kako je ocenila jedan od naslikovitijih ciljeva jeste da to telo ima mogućnost da probleme između poslodavca i sindikata rešava.\nGovoreći o radu u narednom periodu Goran Nešić je rekao da će sednice i aktivnosti biti transparentne i, što je bitno, redovne.\n– Problema uvek ima, poslodavci su navikli na rešavanje problema i mislim da ćemo biti dobar partner u ovom delu, u smislu da pomognemo i sredinu u kojoj živimo razvijamo i napravimo bolje uslove za život u ovom gradu – rekao je Nešić.\nInače, Savet je osnovan u cilju uspostavljanja i razvoja socijalnog dijaloga o pitanjima od značaja za ostvarivanje ekonomskih i socijalnih prava čoveka, materijalnog, socijalnog i ekonomskog položaja zaposlenih i poslodavaca i uslova njihovog života i rada, razvoja kulture kolektivnog pregovaranja, podsticanje mirnog rešavanja kolektivnih radnih sporova, ravoja demokratije i izdavanja časopisa, brošura i drugih publikacija iz delokruga svog rada.\nTakođe, lokalni savet razmatraće pitanja uticaja ekonomske politike i mera za njeno sprovođenje na socijalni razvoj i stabilnost, politike zapošljavanja, politike zarada i cena, konkurencije i produktivnosti, privatizacije i druga pitanja strukturnog prilagođavanja, zaštite radne i životne sredine, obrazovanje i profesionalne obuke, zdravstvene i socijalne zaštite i sigurnosti, demografskih kretanja i druga pitanja od značaja za socijalni i ekonomski položaj zaposlenih i poslodavca.


U Srbiji sve više gradilišta, a sve manje inspektora - Biznis i Finansije\nHome\tVestiPolitika i društvo\tU Srbiji sve više gradilišta, a sve manje inspektora\nProšle godine je u Srbiji izdato 22.625 građevinskih dozvola, što je čak tri puta više nego 2011. godine, kada ih je bilo 7.325. O broju nelegalnih gradilišta koja se otvaraju gotovo svakodnevno može samo da se nagađa, a sve njih bi trebalo da kontroliše 11 republičkih građevinskih inspektora, koliko ih ima prema podacima Ministarstva građevinarstva\nI dok se broj gradilišta iz godine u godinu povećava, u Mreži inspektora upozoravaju da se broj “kontrolora” godinama smanjuje.\nProblem kompleksan i da su mu koreni dubok\n“Sigurno je da ima premalo i lokalnih i republičkih inspektora, a i oni koji rade nemaju na raspolaganju automobile da obilaze grad. Jedan segment je da su loše plaćeni, a drugi da na njihove odluke često imaju uticaj i neki drugi ljudi”, smatra Cvetanović.\nOn, međutim, ukazuje da je u 99 odsto sličnih slučajeva uglavnom odgovornost na izvođaču radova. U tom smislu, dodaje, inspektor je u nekom trenutku mogao da bude korektivni faktor, ali to nije garancija da bi nešto “mogao nešto da uradi”.\n“Čak ni investitor koji plaća radove nema mnogo veze s tim, koliko ima neznanje izvođača. Beograd je imao 120.000 građevinskih radnika, a sada ih u celoj Srbiji ima pet puta manje od tog broja. Stare građevinske gigante zamenile su neke nove firme, koje nemaju ni znanje ni kadrove da izvode radove koji su im povereni”, upozorava Cvetanović.\n“Taj posao bi trebalo da rade građevinski inženjeri ili arhitekte za platu od 70.000 dinara, a oni mogu da zarade i duplo više ako se zaposle u kompanijama. Posao je delikatan, jer treba da naredi nekome da ruši objekat vredan milion evra. Prevelika je odgovornost, a mala je plata”, smatra predsednik Mreže inspektora Srbije.\n“Inspekcije su na istorijskom minimumu i samo naporima inspektora postiže se kakva-takva kontrola primene zakona i drugih propisa. Takva situacija je neodrživa, jer traje već predugo i mnoge kolege odlaze, zbog preopterećenosti, jer se nove kolege ne primaju i ne uvode u sistem. Mnoga inspekcijska mesta ne mogu ni biti popunjena, jer stručnjaci, naravno, idu tamo gde se bolje plaća. Zbog nepovoljne starosne strukture odnosno odlazaka u penziju, u najavi je novi značajan odliv kadrova iz inspekcija”, upozorava Paunković.


Cene turističkih putovanja u Srbiji iskazati u dinarima | 013 info\nCene turističkih putovanja u Srbiji iskazati u dinarima\nBeta\tNed, 15/05/2016 - 23:30\nIz Ministarstva trgovine i turizma saopšteno je prethodne nedelje da će biti upućen predlog da turističke agencije cenu aranžmana za putovanje u Srbiji izražavaju u dinarima.\nKako navode, Ministarstvo je pripremilo pravilnik kako bi oblast plaćanja turističkih aranžmana u agencijama bila bolje uređena. Biće predloženo da se vrsta obračuna kursa koji je nepovoljan po putnike ne primenjuje na domaće destinacije, odnosno da nije nužno da cena za domaće destinacije bude izražena u stranoj valuti, jer ni same agencije ne plaćaju u devizama.\nDirektor Nacionalne asocijacije turističkih agencija Juta rekao je da ako agencije budu cenu domaćih aranžmana iskazivale u domaćoj valuti, to ne znači da će to putnike koštati manje. Naveo je da turističke agencije, aranžmane za inostranstvo obračunavaju po prodajnom kursu poslovne banke sa kojom sarađuju, a da domaće turističke aranžmane računaju po srednjem kursu. Kako je ocenio, agencije nemaju nikakvu zaradu na tome.\nU Ministarstvu trgovine i turizma navode da je svaka turistička agencija u obavezi da putniku da punu informaciju u vezi sa obračunom kursa i da putnici mogu biti oštećeni ukoliko turistička agencija obračun ne vrši u skladu sa ugovorenim. "Savetujemo putnike da prilikom ugovaranja turističkog putovanja prouče odredbe koje se odnose na način obračuna kursa, kako bi utvrdili da li postoji razlika između ugovorenog i onog što im je agencija naplatila", kažu u resornom ministarstvu.\nGrađani već nekoliko godina ukazuju na to da agencije aranžman obračunavaju po višem kursu banke, koji je veći nego u menjačnicama.\naranžmani srbija cene


RTS sa studentima ETF-a koji se spremaju za svetsko takmičenje - Izazov\nRadio-televizija Srbije 13. januara 2018. 19:50\n"Stižemo da dođemo ovde skoro svaki dan da radimo na našem projektu pošto nam je jako stalo do njega", rekao je Slobodan Vukojičić, student ETF-a u Beogradu.\nU radionici rade na novim tehnologijama ali patente razvijaju i na onima čak iz 1909. godine. I pored toga beogradski Elektrotehnički fakultet važi za favorita na svetskom takmičenju – energetike budućnosti. Njihove kolege su 2005. u Čikagu osvojile prvo mesto, a prošle godine na Tajvanu, treće.\n"Tehnologija koju ovogodišnji tim razvija zbog svoje prirode lako može naći primenu u svim sistemima koji podražvaju akumulaciju energije kako što su sve akumulacione elektrane sa obnovljim izvoima energije ili električna vozila", kaže Aleksandar Milić, mentor takmičarskog Tima ETF-a.\n"Moj glavni cilj je da država prepozna potecijal koji mi imamo u razvoju uređaja elektroske elektronike i da kroz različite posticaje omogući da ljudi u ovoj oblasti ostanu u Srbiji da ne moraju da idu u inostranstvo", kaže Ivan Petrić, mentor takmičarskog Tima ETF-a.\n"Ove godine imamo oko 15 odsto veći budžet za nauku. To je vrlo važan pokazatelj da Vlada Srbije pokazuje da želi da ulaže u nauku da želimo da mladi ljudi ostnu ovde da ne odlaze prebrzo iz našeg sistema i da ostvare naučne rezultate", kaže Vladimir Popović, državni sekretar Ministarstva prosvete.\nU ovakvim projektima studentima je najdragocnija podrška privrede. Kompanije su te koje moraju da puže priliku budućim stručnjacima.


Svetski mediji izvestili su da je politički osetljiva utakmica između Srbije i Albanije sinoć prekinuta zbog haosa koji je usledio posle pojavljivanja zastave s mapom "velike Albanije" na terenu. Sa druge strane predsednik UEFA Mišel Platini je, nazvao događaje u Beogradu "neoprostivim".\nAmerička televizija CNN javila je da su "etničke tenzije na Balkanu i jedan incident sa dronom doveli do prekida utakmice u kvalifikacijama za prvenstvo Evrope". Navodeći da su preduzete jake mere bezbednosti zbog fudbalskog meča, uključujući i zabranu prisustva albanskih navijača, zbog "velike napetosti" u vezi sa pitanjem Kosova, CNN je preneo reči kapitena srpskog tima Branislava Ivanovića da su njegovi saigrači štitili albanske igrače "na svakom koraku do tunela" pošto je nastao haos.\nCNN naglašava i da su četiri igrača albanskog tima rođena na Kosovu, uključujući kapitena Lorika Canu, golmana Etrita Berišu i centralne igrače Burima Kukelija i Ermira Lenjanija.\nAgencija Frans pres (AFP) i britanski dnevnici The Guardian" i "Telegraph" ističu da se incident dogodio nekoliko dana uoči osetljive posete albanskog premijera Edija Rame Beogradu, prve te vrste posle 68 godina.\n"Ramina poseta Srbiji postala je moguća posle normalizacije odnosa, čemu je najviše doprineo sporazum postignut u aprilu 2013. godine između Beograda i Prištine, uz posredovanje EU", navodi AFP.\nAFP navodi da u Beogradu ima onih koji veruju da Tirana ima plan za stvaranje "velike Albanije" i dodaje da je oko 5.000 kosovskih Albanaca u Prištini dočekalo prekid utakmice uz radosne povike "Velika Albanija" i "Pobeda".\nRojters i Asošiejtid pres (AP) takođe su izvestili o slavlju u Prištini, podsećajući da je Kosovo 2008. godine jednostrano proglasilo nezavisnost posle bombardovanja NATO 1999. godine.\nBritanska televizijska mreža BBC izvestila je da je utakmica prekinuta pošto je bespilotna letelica koja je nosila "političku poruku" izazvala sukobe u kojima su učestvovali i igrači i navijači.\n"Političke tenzije zasenile su igru", ocenio je američki dnevnik "Ju-Es-Ej tudej", navodeći da je albanska reprezentacija juče prvi put od 1967. godine igrala u Beogradu.\nFrancuski list "Parizjen", u izveštaju s podnaslovom "Velika Albanija" protiv "velike Srbije", ocenjuje da je susret bio veoma napet i pre incidenta i da Srbija, organizator susreta, rizikuje suspenziju i gubitak utakmice.\n"Vašington post" je takođe primetio da je i pre incidenta s dronom atmosfera na stadionu bila "vrela":\n"Srpski navijači spalili su zastavu NATO. Policija se već sukobila s navijačima. Nacionalističke pesme su se orile stadionom. Haos je dodatno rasplamsala bespilotna letelica", opisuje u izveštaju američki list.\nNa zastavi, koju je vukla letelica na daljinsko upravljanje, pored mape teritorije koja obuhvata Albaniju, Kosovo i Srbiju, Crnu Goru, Makedoniju i sever Grčke, bile su i slike albanskih nacionalističkih lidera Ismailja Ćemaljija i Ise Boljetinija.\nMediji prenose, pozivajući se na beogradske medije, da je srpska policija privela brata albanskog premijera, Oljsija Ramu, zbog sumnje da je upravljao letelicom. Televizijska stanica "Raša tudej" (RT) izvestila je da je meč prekinut pošto je dron sa zastavom velike Albanije pušten na stadion, za šta je osumnjičen brat albanskog premijera. RT ističe da srpske vlasti ovo smatraju "političkom provokacijom" i prenosi Dačićeve reči da je incident bio unapred planiran.\nBritanski list "Independent" ocenio je da je za incident na utakmici kvalifikacija za prvenstvo Evrope između Srbije i Albanije, isprovociran puštanjem drona sa zastavom velike Albanije, delimično odgovorna i Evropska fudbalska unija (UEFA). Britanski list ističe da je UEFA, uprkos toga što je znala za postojanje političkih tenzija između Srbije i Albanije, ove dve zemlje stavila u istu grupu kvalifikacija.\nEvropska fudbalska unija (UEFA) neće žuriti sa presudom o odgovornima za prekid duela Srbije i Albanije, rečeno je za B92 iz Niona. Iako je bilo govora da će UEFA po hitnom postupku rešiti ovaj incident u kvalifikacijama za EURO, ipak će se sve odvijati po uobičajenoj postepenoj proceduri.\nPredstavnici UEFA su u utorak uveče razgovarali sa predstavnicima oba saveza, a u toku srede će da skupe izveštaje o incidentu na stadionu Partizana. Iz UEFA nisu mogli da potvrde kada može da se očekuje zvanična odluka. Predsednik FIFA Jozef Sep Blater osudio je incidente na stadionu Partizana istakavši da fudbal nije mesto za političke poruke:\n"Fudbal nikad ne sme da se koristi za političke poruke. Žestoko osuđujem ono što se dogodilo u Beogradu", napisano je na zvaničnom tviter profilu predsednika FIFA.\nOglasio se i predsednik UEFA Mišel Platini, koji je na sličan način prokomentarisao događaje u Beogradu.\n"Fudbal bi trebalo da zbližava ljude, našu igru ne bi trebalo mešati sa politikom. Scene iz Beograda su neoprostivo", rekao je Platini.\n18. 04. 2016. u 21:31h\n19. 04. 2016. u 21:39h\nWeeeee, what a quick and easy sotiulon. http://whrilmxh.com [url=http://tdytwmvyjmf.com]tdytwmvyjmf[/url] [link=http://ikkipiy.com]ikkipiy[/link]\n20. 04. 2016. u 20:55h\nI had no idea how to approach this be-ooefnrw I'm locked and loaded. http://ezrtuk.com [url=http://ukgaavnq.com]ukgaavnq[/url] [link=http://erclxell.com]erclxell[/link]


Futsal u Srbiji: REPREZENTACIJA SRBIJE POSLE MAKEDONIJE: Kovačević zadovoljno trlja ruke\nREPREZENTACIJA SRBIJE POSLE MAKEDONIJE: Kovačević zadovoljno trlja ruke\nReprezentacija Srbije je u sklopu priprema za Evropsko prvenstvo u Mađarskoj, od 19. do 30. januara 2010, gostovala u Makedoniji i odigrala dve prijateljske utakmice. "Orlovi" su demonstrirali veći kvalitet i zabeležili sigurne pobede - u Kumanovu 6:1 i u Velesu 2:1.\n- Zadovoljan sam, imali smo odlične provere – kaže selektor Aca Kovačević. – Razlika u klasi je ogromna, podmlađena ekipa ima kvalitet, nije lako dati šest golova ...\nČini se i da ste proširili spisak kandidata za EP ?\n- Mladi igrači su zadovoljili, a debitanti pokazali da na njih u budućnosti možemo najozbiljnije da računamo. Atmosfera u ekipi, ponašanje i zalaganje fudbalera, bili su na zavidnom nivou.\nIgrači i stručni štab reprezentacije Srbije u Makedoniji\nBićemo još jači kad se priključe i stari majstori ?\n- Tačno, kapiten Bojan Pavićević, Milan Bogdanović, Željko Borojević i Marko Perić važne su karike reprezentacije.\nSledeće okupljanje zakazano je za 25. decembar.\n- Odigraćemo revijalnu utakmicu u Zrenjaninu, u sklopu proslave 15 godina postojanja SAS-a. Potom putujemo na turnir u Belgiju, 28. decembra. Odmerićemo snage sa selekcijom domaćina, a dan kasnije i sa Belorusijom - istakao je selektor Aca Kovačević.\nGeneralni sekretar FS Makedonije Igor Klimper (desno) i Aca Kovačević (fotografije: Ilija Maletić)\nNa turneji u Makedoniji sve je bilo za „desetku“: gostoprimstvo domaćina, pune dvorane, igra za sladokusce ... Srbija je ostavila sjajan utisak, sve je funkcionisalo kao švajcarski sat. Igrači su briljirali na parketu, stručni štab (Kovačević, Knežević, Maletić, Smiljanić) majstorski je postavio taktiku, medicinski tim (Jovanović, Arsić) učinio sve da svi budu maksimalno spremni i zdravi, a vođa ekspedicije Zoran Jovanović, ujedno i direktor Prve futsal lige, može da bude zadovoljan kako je odradio posao niški sudija Sreten Vasić.\nPosted by ppeeddjjaa at 9:05 AM


Nalazite se ovde: Mascus Srbija > Skladišna oprema > Rezervni delovi > Perkins\nOvde je kompletna lista polovnih Perkins rezervni delovi oglasa za prodaju na Mascusu. Perkins rezervni delovi oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Perkins rezervni delovi u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji Perkins rezervni delovi i druge opreme\nOvde je kompletna lista polovnih Perkins rezervni delovi za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Perkins rezervni delovi koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Perkins rezervni delovi.


Direktni prenosi mečeva 33.kola Prve lige Srbije\nPred nama su mečevi 33.kola Prve lige Srbije u takmičarskoj sezoni 2018/19, a na programu su u nedelju i ponedeljak. Ovoga puta bićete u prilici da pratite jedan direktan televizijski prenos, meča Trajal – Teleoptik.\nTRAYAL – TELEOPTIK (ponedeljak 15.april, 18:00 časova, TV Arena sport 3)\nKruševački Trajal u okviru 33.kola Prve lige Srbije na stadionu ’’Mladost’’ dočekuje goste iz Zemuna, ekipu Teleoptika. Domaći tim je ove sezone ostvario trinaest pobeda, uz šest remija i trinaest poraza, pa sa 25 bodova na svom kontu trenutno zauzima 9.mesto na tabeli. U prethodnom kolu su kao gosti savladali Novi Pazar, a rezultat je bio 0:2. Gosti su ove sezone ostvarili šest pobeda, uz devet remija i sedamnaest poraza, pa sa 14 bodova na svom kontu trenutno zauzimaju 14.mesto na tabeli. U prethodnom kolu su na svom terenu poraženi u duelu sa ekipom Budućnosti, a rezultat je bio 0:1. Ove sezone su se sastajali dva puta, prvi put u Kruševcu kada je ekipa Teleoptika slavila rezultatom 0:1, a drugi put u Zemunu kada su podelili bodove nakon nerešenog rezultata 1:1. Obezbeđen je direktan televizijski prenos ovog susreta na programu TV Arena sport, sa početkom u 18:00 časova.


Resetovanje kapitalne potrošnje nakon COVID-19 – fim\nResetovanje kapitalne potrošnje nakon COVID-19\nPandemija COVID-19 ima će ogroman uticaj na ljudske živote i sredstva za život, što je mnogo jasno. Put do oporavka je daleko manji, mada je očigledno da je kriza znatno omela sposobnost mnogih organizacija da izvršavaju kapitalne projekte i da će to možda nastaviti još neko vreme.\nDostupnost radne snage i materijala smanjila se širom sveta, dok sve više i više bilansa stanja i novčanih tokova postaju nevolje kapitala. Fizičko distanciranje i ograničenja putovanja otežali su sektorima i zemljama da bezbedno uvedu radnike u pogone i gradilišta, a vitalne zalihe u globalne proizvodne mreže. Na primer, mere javnog zdravstva koje je sprovodila država omele su rad fabričkih dvorišta i gradilišta širom Azije i Evrope.\nOslobađanje gotovine odlaganjem kapitalnih izdataka jedan je od najbržih i najznačajnijih načina za ublažavanje ovih štetnih efekata. Kao takve, kompanije iz različitih sektora i sveta najavile su smanjenje kapitalnih troškova u rasponu od 10 do 80 procenata. Da bismo stekli uvid u meri u kojoj su određene industrije pogođene, analizirali smo javno dostupna obaveštenja nekih od najvećih svetskih kompanija: 98 je najavilo smanjenje kapitala. Iako su mnogi najavili vrhunska smanjenja kapitalnih budžeta, međutim, finansijski čelnici često ne znaju koje projekte da smanje ili gde je najbolje da preraspodele svoj kapital.\nResetovanje je teško, ali vredi truda\nPrema našem iskustvu, uspešno sprovođenje ovog pristupa ne samo da održava ostvarivanje poslovnih ciljeva i rezultata, već takođe smanjuje kapitalnu potrošnju za 15 do 30 procenata i povećava ROIC za 2 do 4 procenta. Dalje, naša analiza pokazuje da će nagrada verovatno biti vredna truda. Proučavajući 1.500 kompanija sa sedištem u Sjedinjenim Državama tokom dvadesetogodišnjeg perioda, naše kolege su otkrile da su one koje su dinamički preraspoređivale svoj kapital nadmašile one koje nisu imale srednju godišnju stopu rasta ukupnog prinosa akcionara 10 procenata, u poređenju sa 6 procenata za kompanije koje nisu. Ovi dokazi sugerišu da je odgovor kompanija na ovu krizu presudan ne samo za kratkoročnu likvidnost, već i za dugoročni uspeh kada kriza koronskog virusa prođe.\nMeđutim, postizanje ovih rezultata je lakše reći nego učiniti. Krizne situacije zahtevaju da lideri budu dobro opremljeni činjenicama za brzo delovanje. S obzirom na nesigurnost oko pandemije, otkrivanje činjenica i saznanje koliko je potrebno smanjiti da bi se dovoljno poboljšao novčani tok može biti teško. Zapravo, naše istraživanje u aprilu 2020. godine, sprovedeno među 43 vođe kapitalnih projekata, otkrilo je da su najveći izazov utvrđivanje koliko duboko seći i nedostatak baze činjenica.\nBolji pristup resetovanju portfelja kapitala\nJednom kada preduzeće odredi nivo kapitalnih izdataka koje sebi može priuštiti, preporučujemo četiri koraka ka brzom resetovanju svog portfelja kapitala.\nSpojite portfelj kapitala\nPrvi korak je brza procena gde smanjiti ili odložiti kapitalnu potrošnju uz minimiziranje obaveza. U nekim slučajevima fizičke pretnje kontinuiranom izvršenju projekata, kao što je ograničeni pristup veb lokaciji, mogu naneti više štete nego finansijske. Na primer, u martu 2020. godine, suočeni sa brzim širenjem COVID-19, mnogi severnoamerički operatori sa jakim finansijama zatvorili su lokacije dobavljačima i poslali nebitno osoblje kući zbog zdravstvenih i bezbednosnih razloga.\nProcenite svaki projekat i odredite prioritete\nDrugi korak započinje analizom svakog projekta kako bi se razvila baza činjenica koja bi podržala donošenje odluka na osnovu informacija. Te činjenice mogu uključivati, na primer, dosadašnju potrošnju, posvećenu potrošnju, zaustavne troškove, kao i merenje očekivanih koristi, uticaja zainteresovanih strana i kompromisa.\nOptimizujte odabrane projekte\nKada se prioritetni projekti razjasne, treći korak uključuje maksimiziranje vrednosti svakog pojedinog, pročišćavanjem njegovog poslovnog slučaja i obima, poboljšanjem dizajna, težnjom ka ugovaranju izvrsnosti i poboljšanjem izvođenja građevinskih radova.\nKonačno, operatori moraju da kombinuju ono što su naučili u prva tri koraka kako bi stvorili snažnu analizu kompromisa. Odluke o portfelju moraju biti konačne promene koje se primenjuju u celoj organizaciji. Osnažujuća baza činjenica pomoći će ne samo da se izvrše prilagođavanja u bliskoj budućnosti, već će se i prilagoditi promenljivim uslovima tokom vremena. Pored toga, principi primenjeni tokom brzog resetovanja mogu takođe doneti značajne koristi kada se primene na postojeće procese kapitalnog planiranja koji mogu uticati na buduće cikluse raspodele.\nI dalje će postojati neizvesnost oko pandemije i ekonomskog oporavka. Postaće sve važnije za operatore da brzo restartuju svoje portfelje kapitala. To će operativno i finansijski koristiti i njima i kad budu mogli da nastave sa svojim projektima široj ekonomiji.


Delegacija Centralnog okruga Moskve u poseti Savskom vencu i Beogradu :: Gradska opština Savski venac\nDelegacija Centralnog okruga Moskve u poseti Savskom vencu i Beogradu\nPredsednik Skupštine grada Nikola Nikodijević i zamenik gradonačelnika Goran Vesić sastali su se danas u Starom dvoru sa četvoročlanom delegacijom Centralnog administrativnog okruga Moskve, koju u poseti opštini Savski venac predvodi perfekt Vladimir V. Goverdovski. Sastanku je prisustvovala predsednica Opštine Savski venac Irena Vujović, kao i zamenica predsednika Skupštine grada Andrea Radulović. Gradska opština Savski venac je u maju 2017. godine potpisala Protokol o saradnji sa ovim moskovskim okrugom u okviru „Dana Beograda u Moskvi“, sa akcentom na saradnji u oblasti kulture, turizma, sporta i uprave radi unapređenja usluga koje građani koriste.\nNikodijević je istakao da je uvek lepo „kada prijatelji dođu u posetu”.\n– Od 2014. Grad Beograd vodi intenzivnu saradnju s velikim brojem gradova u svetu, ali odnosi sa Moskvom pokazali su se u najboljem svetlu i dali najveće rezultate. Veliku zahvalnost za to dugujemo, na prvom mestu, gradonačelniku Moskve. S glavnim gradom Rusije imamo veliki broj potpisanih sporazuma, što je, između ostalog, beogradskoj privredi omogućilo mnogo veće učešće na ruskom tržištu, utrostručen izvoz u Rusku Federaciju, ali i velika iskustva koja se primenjuju u našem glavnom gradu – rekao je Nikodijević.\nOn je precizirao da je jedno od takvih primenjenih iskustava rekonstruisan Park „Ušće” po uzoru na Park „Gorki”.\nNikodijević je naveo da je Grad Beograd dobio poziv da uzme učešće na Međunarodnom forumu urbanizma, koji je jedan od najvećih u svetu, što je sa zadovoljstvom prihvaćeno.\n– Siguran sam da nas očekuje još mnogo dobrih iskustava i kontakata, a Grad Beograd pružiće punu podršku konkretnim vidovima saradnje, poput ovog između Savskog venca i Centralnog moskovskog okruga – naglasio je Nikodijević.\nGoran Vesić je precizirao je reč o centralnoj opštini ruske prestonice, koja već nekoliko godina intenzivno sarađuje sa opštinom Savski venac, a da Grad Beograd ima sadržajima najispunjenije sporazume sa glavnim gradom Rusije.\n– Saradnja Beograda i Moskve je svakodnevna i ne predstavlja samo slovo na papiru, ne ogleda se samo u formalnim susretima, već u konkretnim stvarima poput saradnje opština, ali i veoma sadržajnoj kulturnoj, sportskoj i drugim vidovima saradnje. Podsetiću da se u ovom trenutku u Moskvi radi na izradi spomenika Stefanu Nemanji, osnivaču srpske države koji će već sledeće godine biti postavljen na rekonstruisanom Savskom trgu. Preko puta Skupštine grada imamo spomenik ruskom caru Nikolaju Romanovu, a posebno smo ponosni na činjenicu da saradnja dva naroda nije formalna jer su Rusi ostavili veliki trag u našem društvu. To se odnosi na period između dva svetska rata, ali i na period posle Drugog svetskog rata i na svakom koraku mogu da se prepoznaju uticaji ruske kulture i ruskog društva. Imamo zajedničku prošlost, lepu sadašnjost i srećni smo što zajednički planiramo budućnost – istakao je Vesić.\nPredsednica opštine Savski venac Irena Vujović je rekla da će tema dvodnevne posete biti usmerena ka sportu i turizmu.\n– Gosti iz Moskve sutra će biti prisutni u Topčiderskom parku na Sajmu sporta, a sa njima će biti i novinari iz Moskve koji će napraviti reportažu o Beogradu i Savskom vencu. Na privlačenju turista iz Moskve radiće i naša opštinska turistička organizacija i nadamo se da će njihov broj iz godine u godinu samo rasti. Radujem se predstojećoj saradnji, novim modelima koje ćemo preuzeti i razmeni iskustava na osnovu kojih ćemo unaprediti naš rad – istakla je Irena Vujović.\nVladimir V. Goverdovski preneo je pozdrave gradonačelnika Moskve i ocenio da su potpisani sporazumi o saradnji iz više oblasti na visokom nivou. On je precizirao da su zahvaljujući ovakvim sastancima i susretima ugovoreni detalji saradnje iz oblasti kulture, umetnosti, sporta, izgradnje infrastrukture. Takođe je naveo da je drugi put u poslednjih godinu dana u poseti Beogradu, te da se za taj period vidi primetna razlika u izgledu srpske prestonice, koja postaje sve lepša i uređenija.


Dragoslav Mihailović za RTS: Imam hrabrost za pisanje, važno je biti otvoren - Izazov\nRadio-televizija Srbije 21. oktobra 2019. 20:33\n"Ja mislim da je poslednjih šest, sedam godina došlo do nekog poboljšanja. Nemam veze sa strankama i nemojte me pogrešno razumeti da ja trčim za nekim stranačkim liderima, ali jeste, po mome mišljenju, došlo do izvesnog poboljšanja", naveo je akademik Mihailović i dodao da to mogu da vide i oni koji ne žive u Srbiji.\nUpitan zbog čega je važno da se nastavi priča koju je napisao 1983. godine, Dragoslav Mihailović je naveo da je u pozadini pripovetke pošao za idejama koje je imao i da će čitaoci i kritičari oceniti da li je pogrešio u tome.\n"Ja imam 22 knjige i svaki put sam se trudio da maksimalno opteretim moju kreaciju i da gledam otvorenim očima ovaj svet i da govorim o tom svetu onako kako bih mogao da govorim sa nekom dragim prijateljima", kazao je akademik Mihailović.\nDodaje da je, sada kada je "došao u debele godine", zadovoljan svojim književnim opusom.\nNa pitanje koliko je hrabrost bitna za pisanje, Mihailović je odgovorio da je ima i da je važno biti otvoren prema svetu i da treba poštovati svet oko sebe.\n"To će se nekad isplatiti, ja bar tako mislim. Jako sam bio strog prema sebi, provodio sam beskrajne sate u deljanju tih rečenica i kada pogledam unazad, čini mi se – ‘bogumi, nisi pogrešio’", rekao je Dragoslav Mihailović.


Radio BN | I firme političara na listi za podsticaj Vlade Srpske\nI firme političara na listi za podsticaj Vlade Srpske\nObjavljeno: 2021-10-15 09:32\nVlada Republike Srpske dala je danas saglasnost na prijedlog rang liste firmi kojima će biti dodijeljeno sedam miliona maraka na ime podsticaja za direktna ulaganja. Na spisku su i firme koje godinama sarađuju sa javnim sektorom, kao i one čiji su vlasnici politički angažovana lica ili članovi njihovih porodica.\nFoto: I firme političara na listi za podsticaj Vlade Srpske\nIzmeđu ostalih, podsticaj će dobiti i „Kaldera company“ iz Laktaša kojom rukovodi nekadašnji fuinkcioner SNSD-a Savo Minić, a koju je kupila kompanija „Prointer“ koja se dovodi u vezu sa članovima porodice Milorada Dodika.\nNa spisku za podsticaj je i firma „Stanišić“ sa Pala koja je u vlasništvu porodice Ace Stanišića, v.d. direktora „Elektrodistribucije“ Pale i istaknutog člana DEMOS-a.\nTu je i „Dermal“ Kotor Varoš čiji je vlasnik Radenko Bubić, istaknuti član SNSD-a iz te opštine i u nekoliko navrata kandidat na izborima za poslanika i načelnika opštine.\nIz iste branše je i Radovan Pazurević koji je bio kandidat SNSD za poslanika, a „Sanino“, čiji je suvlasnik, na listi je firmi koje će dobiti podsticaj.\nNa listi firmi koje će biti „podstaknute“ su i „Novi Jelšingrad“ koji je u vlasništvu GP “Krajina“ čiji su najveći akcionari Borko Đurić, Milenko Čičić i Brane Janković.\nPodsticaj, smatra Vlada, zaslužuje i „Elvaco Metpro“ koji je u vlasništvu Slavenka Ristića, odnosno njegove firme „Balkan Global“ koja je postala poznata kada je uvezena pokretna bolnica na početku pandemije virusa korona.\nVlada je utvrdila da uslove za podsticaj ima i firma istaknutog socijaliste i bivšeg v.d. direktora Inspektorata RS Dragutina Škrebića – „Škrebić company“ Teslić.\nIz Vlade je saopšteno da je projekat dodjele podsticaja za direktna ulaganja dijelom sufinasiran od strane Svjetske banke.\n„Podsticaji su namijenjeni za podršku realizaciji investicionih projekata koje realizuju privredni subjekti iz oblasti prerađivačke industrije. Predmet dodjele podsticaja bio je projekat privrednog subjekta koji se odnosi na nabavku savremenih tehnologija i opreme koja nije starija od 12 godina ili razvoj i inovacija“, naveli su u Vladi.\nNa javni poziv za dodjelu podsticaja za direktna ulaganja u 2021. godini, prijavilo se 267 privrednih subjekata, od čega je 207 ispunilo uslove. Odbijeni su zahtjevi 60 privrednih subjekata koji ni nakon zatražene dopune nisu dostavili dokaze o ispunjenosti uslova traženih javnim pozivom.\n„Podsticajima za direktna ulaganja podržani su projekti privrednih subjekata koji zapošljavaju ukupno 19.862 radnika, što je za oko 330 radnika više u odnosu na broj radnika koje su zapošljavali 31. decembra 2020. godine, a koji su u nabavku i uvođenje savremene opreme i tehnologije investirali u vrijednosti od oko 64 miliona KM“, poručili su iz Vlade.\nDodali su da se u tekstilnoj i obućarskoj industriji realizuju značajne investicije u digitalizaciju procesa proizvodnje, te u razvoj vlastitog proizvoda.


Ukoliko organizujete konferenciju, sastanak ili bilo koji događaj, gde Vam je potrebna usluga usmenog prevodioca za albanski jezik, pošaljite nam upit sa detaljnijim informacijama, a mi ćemo odabrati najboljeg prevodioca za potreban događaj za albanski jezik.\nSarađujemo isključivo sa stručnim i iskusnim prevodiocima, koji će biti na visini Vašeg zadatka i Vama od pomoći u boljem razumevanju na sastancima, konferencijama i događajima iz najrazličitijih oblasti.\nTakođe u mogućnosti smo da Vam organizujemo celokupnu organizaciju događaja zajedno sa iznajmljivanjem celokupne opreme za simultano prevođenje (kabine, mikrofoni, slušalice, pultovi). Time ćete uštedeti i svoje vreme i novac, jer prilikom angažovanja naših prevodilaca dajemo popust na iznajmljivanje opreme.\nItalijanski jezik ( lingua italiana ) romanski je jezik koji govori oko 85 miliona ljudi širom sveta, uglavnom u Italiji. Druge zemlje u kojima je italijanski jezik u velikoj meri zastupljen su Švajcarska, Malta, zatim pojedini delovi okolnih zemalja – Francuska, Slovenija, Hrvatska, Crna Gora, Albanija, Grčka, ali i udaljene zemlje, kao što su Somalija, Libija, Eritreja, Sjedinjene Američke Države, Brazil, Argentina i druge.\nItalijanski jezik je službeni jezik u Italiji, Vatikanu i San Marinu, kao i u određenim opštinama u zemljama u kojima živi dovoljan broj italijanskih iseljenika. Jedan je od jezika koji se sve češće uči u školama u Srbiji. Nastao je od latinskog jezika i deli mnoge jezičke crte sa španskim jezikom, ali i sa drugim jezicima romanske jezičke porodice.\nČesto nam se obraćaju sa upitima prevoda sa overom sudskog prevodioca na italijanski jezik. Kao i za ostale jezike, trudimo se da angažujemo uvek maternje govornike onog jezika na koji se prevodi tekst. Italijanski jezik po zastupljenosti zauzima 7. mesto u našoj prevodilačkoj agenciji i čini oko 11% ukupnog obima prevoda.


U okviru projekta “Povratak tradiciji – ćirilična kultura i tradicionalne igre” uz podršku Republike Srbije, Književno udruženje “Susret” danas je na bazenu Bregovi organizovalo manifestaciju tradicionalnih srpskih viteških nadmetanja “Dušanov mač, Stefanov štit“, koja je okupila 150 učesnika.\nIdeja je bila, kažu organizatori, da se na jednom mjestu prikažu viteška nadmetanja iz vremena cara Dušana – skok u dalj, bacanje kamena s ramena i potezanje konopa.\nMilana Babić predsjednik književnog udruženja “Susret“ istakla je da imamo istoriju sa kojom možemo da se dičimo i da idemo u pravcu očuvanja naše kulturne i duhovne tradicije.\n„Dvije velike ličnosti srpske istorije, car Dušan silni i despot Stefan Lazarević odabrani su ne samo s toga što su velike ličnosti srpske istorije, nego što su dva simbola onoga što Srbi mogu da budu u teškim okolnostima“, zaključila je Babić.\nŠef Konzularne kancelarije Generalnog konzulata Republike Srbije Banjaluka sa sjedištem u Trebinju, konzul Radoslav Ilić, prilikom otvaranja rekao je da ovaj naziv nije slučajno odabran jer vitezovi su kroz svoju istoriju poznati kao najodaniji sljedbenici i pripadnici svog naroda, ne žaleći sebe bili spremni da se žrtvuju za slobodu i čast.\n„Svojim viteštvom, hrabrošću, znanjem, umećem, uspeli su da odbrane najviše interese svog naroda, a mi danas prisustvujemo manifestaciji gde će vitezovi pokazati svoju sposobnost u sportskom nadmetanju, ali i u tome kakav primer mogu dati mladima kojih ovde na svu sreću ima znatno više od onih koji su zašli u ozbiljne godine. To je dokaz da Trebinje, istočna Hercegovina i Republika Srpska, srpski narod, ima perspektivu kroz ovakvu mladost“, istakao je Ilić.\nZapažene rezultate postigli su mnogi predstavnici trebinjskih sportskih timova, a posebnu atrakciju predstavljali su članovi Karate kluba „Ravangrad“ iz Sombora.\nTakmičenje u potezanju konopca pokazalo je koliko imamo kvalitetnih timova u cijeloj Hercegovini, a najbolji su bili „Srpski sokolovi“ iz Nevesinja.\nDa je prepoznata veličina ove manifestacije svjedoči i to što je poznati umjetnik Olivera Milunović na svili uradila likove cara Dušana i despota Stefana Lazarevića.\nU zabavnom dijelu programa učestvovala je etno grupa „Simonida“ iz Nevesinja i učenici trebinjskih škola.\nManifestaciju je organizovao Književno udruženje „Susret“ Trebinje u saradnji sa JU „Trebinjesport“ i „Bazeni“, uz podršku Ministarstva spoljnih poslova Srbije -Uprave za dijasporu i saradnju sa Srbima u regionu.


Autor: Ljubavni romani\nAlek je bio Andrejin verenik, jedinac iz uticajne bankarske porodice Pikani. Njegov otac, gospodin Žerar Pikard bio je predsednik Upravnog odbora Nacionalne banke Kalifornije, a Alek je bio pravi sin svog oca: perspektivan, ambiciozan i promućuran. Na početku njihovog poznanstva bila je veoma hladna i uzdržana, ali je s vremenom …\nTri nedelje i dva dana posle svog razgovora s dekanom i profesorom Mol-denom, Tanja je s mukom pronašla miran kutak u dekanovoj prostranoj kući. Zabava u znak dobrodošlice Lo-rensu Ričmondu bila je u punom jeku.Jedva je uspela da stigne na vreme, pošto nije želela da menja raspored svojih predavanja. Na …\nValeri di Melo nije bila pesimista, ali u njenoj trideset šestoj godini iskustvo ju je naučilo da se ne nada nečemu… Bar kad su oni u pitanju. Taj „rod“, sa viškom progesterona, čvrstim mišićima i maljavim grudima, a u najvećem broju slučajeva, i sa nedopustivim viškom samouverenosti i previsokim mišljenjem …\nBenet Ejkbom se iskreno radovao pozivu svog starijeg brata da ovogodišnji tronedeljni odmor provede na njegovom imanju u Riversajdu, južnom predgrađu San Dijega. Nikada mu privremeno udaljavanje iz Los Anđelesa nije tako mnogo značilo, a imao je i krupne razloge za to.Iako mu nije padalo na pamet da mu za …


Posao u kompaniji “Kromberg i Šubert” želi četiri hiljade ljudi - KruševacGrad\nZa posao u kompaniji “Kromberg i Šubert”, koja do kraja godine treba da završi izgradnju fabrike u Kruševcu, do sada se prijavilo oko četiri hiljade ljudi\n– Za posao u proizvodnji do sada se prijavilo dve i po hiljade ljudi. Oni su prijave predavali u našoj privremenoj kancelariji na Trgu Kosturnica. Na oglase za pozicije van proizvodnje, koje nekoliko puta mesecno objavljujemo na sajtu Lako do posla, do sada se javilo više od hiljadu i po kandidata. Na više od 400 intervjua, koje smo da sada organizovali, bilo je oko 800 kandidata – navedeno je u odgovorima kompanije “Kromberg i Šubert” dostavljenim portalu krusevacgrad.rs.\nGužva na štandu kompanije „Kromberg i Šubert“ na nedavnom Sajmu zapošljavanja\nKompanija koja se bavi proizvodnjom kablova za autoindustriju, do sada je zaposlila 150 radnika u Kruševcu. Prema trenutnim planovima do kraja ove godine trebalo bi da uposli 250, a do kraja naredne ukupno hiljadu radnika. Predvidjeno je da do kraja 2022. godine fabrika zapošljava dve i po hiljade ljudi.\nU toj kompaniji navode da se zaposleni obučavaju u inostranstvu.\n– Osnovna obuka traje tri nedelje, odvija se Bitolju u Makedoniji, u fabrici “Kromberg i Šuberta” koju je centrala odredila za podršku za pokretanje proizvodnje u Kruševcu. Specificna obuka vezana za proizvodni projekat odvija u Rumuniji, u malom mestu Nadab blizu Arada i ona traje od tri do šest nedelja.- preciziraju toj kompaniji.\nFabrici u Kruševcu, navode u kompaniji, su u početku bili potrebni menadžeri i administracija, usledilo je zapošljavanje srednjeg menadžmenta, te ljudi sa tehničkim obrazovanjem, a u oktobru se krenulo sa primanjem prvih grupa proizvodnih radnika.\nProizvodni radnici će činiti najveći broj zaposlenih, a kako se proizvodnja bude povećavala biće potrebni novi radnici na svim nivoima.\nOdgovarajući na pitanje o kvalifikovanosti ovdašnje radne snage u toj kompaniji navode da generalno kandidati imaju potrebno obrazovanje i kvalifikovanost te da će najveći izazov u budućnosti biti uklapanje zaposlenih u sistem rada autoindustrije, koji je radno intenzivan i u kome su kolektiv (timski duh) i organizacija najbitniji.\n– U Kruševcu i Rasinskom okrugu nije bilo autoindustrije organizovane na principima po kojima posluje “Kromberg i Šubert”. Naši osnovni principi su da se zaposleni osećaju kao kod kuće, da se brinu za kolektiv (svoj tim) kao za sebe i da osete zajedništvo jer je uspeh fabrike baziran na zajedničkom radu i angažovanju svih zaposlenih. Kromberg i Šubert ima interne politike i standarde u obuci zaposlenih, po kojima razvija i tehničke i upravljačke veštine zaposlenih – navode u toj kompaniji.\nUgovor o izgradnji fabrike u Kruševcu predstavnici kompanije “Kromberg i Šubert” potpisali su sa prošlog oktobra sa predstavnicima Vlade i Grada. Tada je saopšteno da je investiciju vrednu oko 29 miliona evra sa 9,5 miliona evra podsticajnih sredstava podržala Vlada dok je Grad Kruševac ustupio 6,2 hektara zemljišta i obezbedio infastrukturne priključke.\n17.08.2021 0 230\n26. oktobra 2021., 00:52


Protesti u Banjaluci bez incidenata - Studio B\nProtesti u Banjaluci bez incidenata\nProtesti u Banjaluci bez incidenata Tanjug\n15. 05. 2016. 13:02:27\nSkupovi vlasti i opozicije u Banjaluci završeni su bez incidenata, a Trg Krajina, gde je održan protest podrške vlasti i park gde je bila opozicija, čiste komunalne službe.\nUčesnici mitinga u organizaciji vlasti, iz cele RS – Dervente, Trebinja, Srbca, Kotor Varosi, posle skupa su se uputili ka svojim autobusima, parkiranim na staroj autobuskoj stanici u tom gradu.\nUčesnici antivladinog protesta takođe su „u miru“ napustili park “Mladen Stojanović”.\nPredsednik Republike Srpske Milorad Dodik poručio je danas da je RS država, da je sposobna da se brani demokratskim sredstvima, a da se mitingom „Srcem za Srpsku“ brani od izdaje.\n„Danas branimo RS od unutrašnje izdaje, a izdaja je kad odete u Sarajevo i klimate glavom, kad u Sarajevu ne smeš da braniš RS, kad ne smeš da kažes da voliš Srbiju… To je izdaja“, rekao je Dodik.\nOn je istakao da je RS država, i dodao da srpski narod naučio da je sloboda jednako država i da bez države nema slobode.\n„Zato moramo da se borimo za državu, a naša država je RS, ne interesuju nas belosvetski hohštapleri koji kažu da RS nije država – RS je država“, poručio je Dodik i dodao da srpski narod ima dve države – Srbiju i Republiku Srpsku.\nDodik je naveo i da RS hoće mir i slobodu za sve, jer je srpski narod kroz istoriju donosio slobodu svima.\n„Branio sam Republiku srpsku po mnogim svetskim kancelarijama. RS mora da bude poštovana, ona ima svoj život“, rekao je Dodik, istakavši da RS nije remetilački faktor.\nNe želimo, kazao je, da se na RS gleda kao da je ona pretnja drugima.\nOn je istakao da RS ne može biti predmet potkusurivanja i naglasio da RS ne želi da bude predmet progona.\n„Mi kažemo – nemojte nam dirati RS, ne možemo vam ništa dati od nje, jer ako damo nju, dajemo svoje srce, ljubav i slobodu, ako nema slobode nema ni države“, rekao je Dodik i dodao da Banjaluka danas ispisuje svoje najsvetlije stranice istorije.\nDodik je, komentarišući skup opozicije, rekao da je na mitingu vlasti sedam puta više građana, ali je upozorio da im „ne pada na pamet“ da prave inicidente.\n„Tamo su naši, prijatelji, braća, kumova, ali o zabludi onih koji ih vode brzo će shvatiti. Branimo RS od unutrašnje izdaje. Izdaja je kada odete u Sarajevo i klimate glavom, kad u Sarajevu ne smeš da kažeš da si Srbin, ne možeš da braniš Srbiju…“, naveo je Dodik.\nOn je rekao da je Banjaluka današnjim okupljanjem poručila da nema ništa protiv drugih I drugačijih I da ih poštuje I uvažava, a ne kao što Bosiću smeta, istakao je, patrijarh koji poziva za mir, a ne smeta mu Davutoglu koji u Banjaluci veliča Aliju Izetbegovića.\nOn je pozvao okupljene da se raziđu u miru, poručivši da RS nije nikakav remetilački faktor, te da je današnjim skupom opokazuje da je za mir i stabilnost.\nDodao je i da je RS pokazala da u istom danu, na razdaljini od kilometra, mogu da se održe dva skupa različitih političkih poruka, da nikome ništa ne fali i da ne bude sukoba.\nNavodeći da je BiH „rovit prostor“ i da je izložena delovanju radikalnih i terorističkih pokreta, Dodik je rekao da se muslimanima mora preneti da se zna da nisu svi teroristi i da treba da pomognu da se izborimo protiv najezde terorizma koja ugrožava sve.\nOpozicija ispostavila šest zahteva vlasti\nAntivladin protest opozicije u Banjaluci završen je danas, nakon što je lider SDS Mladen Bosić pročitao šest zahteva, među kojima i raspisivanje prevremenih predsedničkih i parlamentarnih izbora i formiranje prelazne vlade.\nUčesnici protesta u Parku “Mladen Stojanović” su se potom uputili u šetnju suprotno od Trga Krajina, na kojem je miting održala vlast na čelu sa predsednikkom RS Miloradom Dodikom.\nMeđu zahtevima opozicije, osim prevremenih izbora i formiranja prelazne vlade, koja bi te izbore sprovela, a bili bi održani istovremeno sa lokalnim, u oktobru, su i: isplata dečjih dodataka, podsticaja poljoprivredicima i boračke naknade, zatim stavljanje van snage odluku o poskupljenju električne energije, kao i prestanak davanja koncesija nad prirodnim resursima RS.\nBosić je u obraćanju prisutnimau poručio da niko ne može da podeli srpski narod jer se on nije delio ni kada je bilo najteže.\nZa one koji su danas bili na Trgu Krajine, na protestu vladajuće koalicije, Bosić je rekao da im oni nisu neprijatelji, već braća I da ih je na taj protest naterala muka i strah od gubitka posla.\n„Oni su osiromašili naš narod i sa njima ćemo imati posla”, poručio je Bosić.\nMitingu opozicije su, sudeći prema transparentima, prisustvovali žitelji Banjaluke, Pala, Dervente, Zvornika, Srebrenice, Bijeljine, Foče…\nČlan Predsednisdtva BiH Mladen Ivanić istakao je da je današnji skup opozicije velika pobeda naroda nad režimom i istine nad laži.\n„Ovo je pobeda normalne sredine nad doktaturom i demokratije nad autokratijom“, rekao je Ivanić.\nOn je poručio i da građani RS ne treba da brinu šta će biti sa njom.\n„RS je sigurna. Branićemo je u Sarajevu na najbolji način i ništa nećemo učiniti protiv RS i njenih građana“, naglasio je Ivanić.\n„Republika Srpska je veća od svih nas, ali je mala za ovoliku pljačku“, rekao je Šukalo i dodao da RS više ne može da podnese aktuelni režim.\nSimpatizeri opozicije nosili su zastave Srbije, zastave političkih partija koje čine Savez za promene i transparente „Nije ovo Sicilija, dosta je kumovi“, „Možete kako hoćete, ali ne možete dokle hoćete“, „Oterao si naše mlade, budućost nam ti ukrade“. . .


U šta je sve uloženo 32 miliona evra na severu Kosova - Dnevni list Danas\nPočetna » Ekonomija » U šta je sve uloženo 32 miliona evra na severu Kosova\nDa li građani na severu Kosova žive bolje nakon potpisivanja Briselskog sporazuma\nU šta je sve uloženo 32 miliona evra na severu Kosova\n* Iako je rok bio kraj 2016, realizacija projekata koji se tiču ekonomskog razvoja odložena je za 2017. * Od EU 9,5 miliona evra, iz Fonda za razvoj 7,5, od kosovske Vlade više od 15 miliona evra za projekte na severu Kosova\nOd potpisivanja Briselskog sporazuma, u aprilu 2013. izdvojeno je 32,2 miliona evra za realizaciju 249 projekata u četiri opštine na severu Kosova – Severnoj Mitrovici, Zvečanu, Leposaviću i Zubinom Potoku.\n3Piše: Ljiljana Bukvić 19. januara 2017. 18.00\nGotovo polovinu te sume, odnosno 15,1 milion evra izdvojila je Vlada Kosova, iz fondova Evropske unije dato je 9,5 miliona evra, dok je iz Fonda za razvoj severa Kosova izdvojeno 7,5 miliona evra, pokazalo je istraživanje koje su tokom prošle godine sproveli Institut za teritorijalni ekonomski razvoj (InTER) i RTV Mir iz Leposavića.\nCilj ovog istraživanja bio je, kako kažu autori studije „Efekti ulaganja na sever Kosova nakon Briselskog sporazuma – da li živimo bolje?“, da se da doprinos razumevanja procesa primene Briselskog sporazuma, ali i da se poboljšanja informisanost građana o koristima koje su proistekle iz tog sporazuma. Međutim, odgovor na to da li građani na severu Kosova žive bolje u poslednje tri godine teško je dati, naročito ako se zna da većina novca koje su lokalne samouprave dobile za različite projekte nije iskorišćena. Jedino je Zubin Potok započeo sve ono što je namerio, dok je, na primer, u Leposaviću iskorišćenost dobijenih sredstava tek 20 odsto.\nNajviše novca namenjeno je infrastrukturnim projektima, podržano je čak njih 179 u sve četiri opštine, a ovim sredstvima finansirano je i 49 projekata iz oblasti poljoprivrede i 27 iz oblasti ekonomskog razvoja. Međutim, iako je rok za realizaciju bio kraj 2015, i sada početkom 2017. većina njih nije završena, a neki nisu ni započeti.\n– Od projekata koji se tiču ekonomskog razvoja, bukvalno nijedan nije započet, sve je odloženo za 2017. Kako se većina odnosi na razvoj infrastrukture, opštine su bile zatrpane projektima, nisu imale dovoljno kapaciteta da se sve to sprovede – kažu za Danas autorke studije Jovana Jakovljević i Marija Milenković, obe iz Zubinog Potoka na privremenom radu u Severnoj Mitrovici.\nProblema u realizaciji projekata je dosta, tvrde one, od netransparentnosti do toga da, na primer, Zvečan i Severna Mitrovica moraju da rade eksproprijaciju jer nemaju svoje zemljište, a problem je i što Kosovo ne priznaje građevinske dozvole koje izdaje Srbija, i obrnuto.\n– Sve projekte realizuju opštine koje su formirane po zakonima Kosova, a one nemaju svoja odeljenja, imaju samo kabinet gradonačelnika i skupštinu, tako da svega nekoliko ljudi radi na celom projektu – ističe Jovana Jakovljević.\nIz budžeta kosovske Vlade najviše sredstava dobila je opština Leposavić, kojoj je pripalo 4,8 miliona evra, Severna Mitrovica je dobila 4,1 milion evra, Zvečan četiri miliona evra, dok je Zubin Potok za isti broj projekata dobio gotovo milion manje, nekih 3,1 milion evra.\nI dok su pojedini projekti imali neki konkretan značaj za stanovništvo, ima i onih za koje teško može da se pronađe opravdanje. Jedan od takvih je bazen u Leposaviću, za koji je iz budžeta Vlade izdvojeno 850.000 evra od ukupno utrošenih 2,9 miliona evra.\n– Vlada Kosova je izdvojila 15 miliona evra za strateške projekte, ali nijedan taj projekat ustvari nije strateški, a posebna priča su bazeni. Na bazen u Leposaviću potrošen je sav novac koji je bio planiran, a da uopšte nije završen, iskopana je samo rupa – kaže za Danas direktor InTER-a Dragiša Mijačić.\nOn kaže da na severu Kosova sada ima nekoliko bazena, u Zvečanu ima dva, Leposaviću i Mitrovici po jedan i jedan zatvoreni u Zubinom Potoku.\n– Da li će taj bazen da radi, ko će da ga održava i ima li ekonomsku opravdanost, to njih ne zanima. Sve što je urađeno od ovog novca u suštini nije imalo efekta na održivi razvoj, na ostanak mladih ljudi, na zapošljavanje, u smislu povećanja kvaliteta života jeste, jer su neki dobili kanalizacije, put do kuće, ali je pitanje kako će sada sve to da se održava – napominje Mijačić.\nOsim Vlade Kosova, finansijska pomoć stigla je i od EU, koja je u okviru dve grant šeme od 2013. finansirala 79 projekata, najviše za razvoj opštinske infrastrukture, ekonomski razvoj, poljoprivredu i nevladin sektor. Na teritoriji opštine Leposavić je finansirano 29 projekata, vrednih 2,7 miliona evra, u opštini Severna Mitrovica 19, u vrednosti od tri miliona evra, u Zvečanu je za 16 projekata dato 1,8 miliona evra, u Zubinom Potoku za 12 projekata milion evra.\n– Kroz finansijsku pomoć EU opštine su pokrenule rešavanje nekih značajnih regionalnih projekata, kao što su regionalna deponija za tri severne opštine, ili regionalna saobraćajnica između Zubinog Potoka i Istoka, ali i lokalnih projekata kao što su izgradnja autobuske stanice i renoviranje doma zdravlja u Severnoj Mitrovici, vodovodne i kanalizacione mreže u Zvečanu, ili obdaništa u Lešku – ističu autorke studije.\nTreći bitan izvor finansiranja za opštine na severu Kosova tokom poslednje tri godine bio je i Fond za razvoj severnih opština, u koji se slivaju sredstva od carinskih prihoda prikupljenih na prelazima Jarinje i Brnjak. Do kraja avgusta 2016. Fond je prikupio više od 9,4 miliona evra, a najviše sredstava je dodeljeno opštini Severna Mitrovica (39 odsto), opštini Leposavić (22 odsto), Zvečanu (21 odsto) i na kraju opštini Zubin Potok (18 odsto). Više od polovine projekata iz Fonda je usmereno na razvoj opštinske infrastrukture, tačnije 59 odsto.\nViše od 80 odsto mladih želi da ode sa Kosova\nKako popis na Kosovu nije rađen još od devedesetih godina, ne postoje tačni podaci o broju stanovnika, ali prema nekim procenama trenutno u sve četiri opštine živi 60.000 ljudi, od toga trećina u Severnoj Mitrovici. Jovana Jakovljević i Marija Milenković kažu da mladih ima dosta u tom gradu zato što postoji Univerzitet, ali kada oni odu kućama u Srbiju, BiH ili Crnu Goru grad ostaje pust.\n– Za posao nema perspektive, svi bi da rade u javnom sektoru. Nema velikih privatnih preduzeća, samo javni sektor i nevladin. Nedavno je rađeno jedno istraživanje među mladima, gde se pokazalo da 80 odsto njih želi da ode sa Kosova – kažu za naš list Jovana i Marija.\nPrivatna preduzeća su, tvrde njih dve, na nivou porodičnih firmi, uglavnom su to trgovine i ugostiteljski objekti. Simpo je, kako kažu, radio do 2012, dok nije uvedena carina, a sada jedino funkcioniše fabrika Javor u Zubinom Potoku koja se bavi proizvodnjom košulja.\nVLADA KOSOVA: 1. Bazen u Leposaviću – 850.000 evra, 2. Asfaltiranje puteva u selima opštine Leposavić – 668.805 evra, 3. Izgradnja i renoviranje objekata sekundarnog i visokog obrazovanja u S. Mitrovici – 600.000 evra, 4. Nabavka opreme za zdravstvene ustanove u S. Mitrovici – 600.000 evra.\nFOND ZA RAZVOJ: 1. Izgradnja sportske hale u S. Mitrovici – 907.900 evra, 2. Eksproprijacija za zgradu opštine S. Mitrovica – 604.000 evra, 3. Izgradnja vatrogasne stanice u S. Mitrovici – 603.000 evra, 4. Podrška MSP i poljoprivredi u Leposaviću – 544.985 evra\n1. Regionalna deponija u Zvečanu – 5.247.339 evra, 2. Sportska hala u Zvečanu – 2.000.000 evra, 3. Program za stabilizaciju zajednice – 2.000.000 evra, 4. Rekonstrukcija puta Zubin Potok – Dren – 1.600.000, 5. Zgrada opštine u S. Mitrovici – 1.200.000\n19. januara 2017. u 20.29\nToliki milioni evra baceni na park na mostu, na zidove za pregradjivanje ulica kao ovaj na slici, na placanje botova i Vucicevih ulizica, na paketice za srpsku decu ali samo roditelja clanova napredne stranke…\nkosa ilić kaže:\n19. januara 2017. u 21.41\nrada trajković je u emisiji kažiprst na b-92 javno optužila vulina , da je u saradnji sa pred. vlade kosova isom mustafom, prisvojio ogromne pare ma namenjene opštini leposavić. o tome se niti piše, niti se4 to demantuje, niti se preduzimaju neke mere.\n19. januara 2017. u 21.58\nNa,,SREĆU,,PAJOŠ NEZNASMO KO SU,,IZVOĐAČI RADOVA,Za one Dnevne , DONACIJE OD,,SAMO,, 850000EVRĆA,,KOJE JE MOMIR,IMAO ,,zadatak od 100 dana ,da Predoči Parlamentu,pa ga je,,dr,,Stafanović u,,saglasju,,s Drecunom , odložiše ,,zbog neizvesne situvacije pred stiroporske,,izbore,, SKASKA SE napreDNO NASTAVLJA.AL SE ZATO,,MALA,, VOZ,,I VOJVODINO, ,,PATRIJOTISANJE,,S KANABETA U BEOGRADU.


LSV | Vojvodina dobija saveznika u Beogradu\n"Priča o prenosu nadležnosti na grad Beograd iskreno me raduje jer to znači da će Vojvodina konačno dobiti jednog pravog saveznika " ocenio je Kostreš za današnji Dnevnik.\n"Očekujem da će nam se u procesu decentralizacije i regionalizacije vrlo brzo pridružiti i Šumadija, i jugoistočna Srbija i Sandžak... jer je to jedini put koji će obezbediti razvoj Srbije " naveo je Kostreš. On je kazao i da se grad Beograd nikako ne može smatrati lokalnom samoupravom već regionalnom upravom, kao što su organizovani gradovi Madrid, Beč ili Berlin.\n"A prenos nadležnosti s Republike na glavni grad pokazaće da je to proces koji je suvisao i koji ima smisla. I očekujem da će Vojvodina od toga moći samo da proftira. Jer, baš bih voleo da čujem da sad neko Dragana Đilasa ili Beograđane optuži za separatizam! " istakao je Kostreš. Dodao je da će to doprineti da se Vojvodina bolje razume, te da njeni zahtevi za vraćanje imovine i prihoda ne znače da je Pokrajina separatistički nastrojena već da može mnogo bolje i kvalitetnije od centralne vlasti da upravlja svojim resursima.


18-10-2019 16:54 Srbija Politika\nDirektor službe Stejt departmenta za Južnu i Centralnu Evropu Dejvid Kostelančik ocenio je da Beograd i Priština ne bi trebalo da prokockaju priliku koja se ukazala imenovanjem prvo Metjua Palmera za specijalnog predstavnika američkog državnog sekretara za Zapadni Balkan, a potom i Ričarda Grenela za specijalnog izaslanika američke administracije za dijalog.\nDejvid Kostelančik (Foto: Jutjub)\nOn ne isključuje mogućnost da će Vašington naredne godine organizovati konferenciju sa ciljem dolaska do rešenja kosovskog pitanja.\n"Takvu mogućnost pominjao je i predsednik Donald Tramp lično u pismu koje je poslao ranije ove godine liderima u Beogradu i Prištini. To jeste jedna mogućnost, ali za sada važna stvar je da počne dijalog i da dve zemlje ostvare napredak po pitanjima koja stoje između njih", navodi Kostelančik.\nPodvlači da će dvojica američkih zvaničnika zajedno raditi na rešavanju pitanja oživljavanja blokiranog dijaloga, od čega, kako kaže, zavisi proces evrointegracija i tzv. Kosova i Srbije.\n"Blisko ćemo sarađivati sa EU, koja kao posrednik predvodi dijalog između Srbije i tzv. Kosova. Samo prisustvo razgovorima i diskusiji zavisiće od situacije, ali mogu vas uveriti da su i ambasador Grenel i gospodin Palmer posvećeni tome i da izdvajaju sve svoje vreme i energiju u rešavanju ovog pitanja", kaže Kostelančik.\nOn navodi da ga nije iznenadila odluka predsednika SAD-a Donalda Trampa da imenuje Grenela za posrednika i to samo mesec dana nakon što je Stejt Depratment imenovao Palmera za specijalnog predstavnika za Zapadni Balkan i ističe da to pokazuje dugotrajnu pažnju i dugotrajnu podršku SAD-a dijalogu, kako bi to dalo rezultat i za Beograd i za Prištinu.\n"Obe zemlje su prijateljske i partneri SAD-a i činjenica da imamo izaslanika predsednika i predstavnika Stejt Departmenta i državnog sekretara koji ovom pitanju posvećuju svoje vreme i pažnju jeste, mislimo, dobra stvar za ceo ovaj proces kako bi on na kraju dao rezultat", kaže Kostelančik.\n"Mogu vas uveriti u to da je poruka ambasadora Grenela bila ta da SAD i on kao izaslanik predsednika Trampa pokušavaju da pomognu i olakšaju dijalog, da obe zemlje imaju našu pažnju, pomoć i podršku, ali mislim da ćemo detalje razgovora saznati kada oni vremenom budu dali rezultate", navodi Kostelančik.\nOn je izrazio nadu da će uskoro biti ukinute takse na robu iz Srbije i da će ponovo otpočeti dijalog sa Beogradom.\n"Svi mi čekamo da vlasti u Prištini formiraju novu Vladu i da pojasne svoju poziciju u vezi sa angažmanom u dijalogu sa Beogradom. Mi želimo rešenje koje je smišljeno lokalno, rešenje koje je dugoročno, koje može da se 'proda' obema stranama. Rešenje iza kojeg mogu da stanu i SAD i međunarodna zajednica. Mi smo njihovi partneri u ovom procesu, ali oni su ti koji moraju da ga vode", naglašava Kostelančik.\nKomentarišući stav lidera "Samoopredeljenja" Aljbina Kurtija, koji se u potpunosti protivi razgovoru o korekciji granice, on ponavlja da je najvažnija stvar da se ponovo uspostavi dijalog i da Kurti, ako postane novi premijer, sa drugima koji će biti deo njegove koalicije uspostavi jedinstvenu poziciju i stav oko onoga što se dešava.\n"Takođe, mislimo da bi bilo izuzetno važno da takse za robu iz Srbije budu ukinute kao prvi korak koji bi doveo do otpočinjanja pregovora, ali onog trenutka kada takse budu ukinute, na dvema stranama je da prođu kroz sve stavke koje su na agendi i da sami među sobom uspeju da postignu dogovor", zaključuje Kostelančik.\nPročitajte OVDE šta je Srpska lista poručila Aljbinu Kurtiju.


Pandemija dodatno pogoršala položaj mladih - oradio.rs\nMeđunarodni dan mladih Srbija je ove godine dočekala uz nekoliko starih problema koji muče ovdašnju omladinu. Nedostatak posla, apolitičnost i želja da se ode iz države što pre i dalje su izazovi sa kojima se mladi danas suočavaju, a neke od njih dele sa vršnjacima iz celog sveta.\nUjedinjene nacije su ove godine odredile pitanje koliko je snažan omladinski aktivizam i u kojoj meri mladi aktivno učestvuju u kreiranju javnih politika, kao ključno za ovu godinu. Postavlja se pitanje prepoznaju li mladi globlne probleme i da li reaguju na njih. Ono važi i za omladinu u Srbiji, pa smo i mi proverili angažuju li se mladi zbog globalnih problema.\nKoordinatorka za omladinski rad u Centru za omladinski rad (CZOR) Dajna Marinković za Oradio kaže da mladi u Srbiji reaguju na globalne probleme, a da je mali broj njih spreman i na neku vrstu akcije.\n"Mladi se danas o globalnim temama uglavnom informišu kroz društvene mreže, kod nas naročito preko Instagrama i Youtube-a i njihova percepcija mnogo zavisi od položaja digitalnih influensera koje prate i podržavaju, odnosno od stavova koje ovi promovišu. Dosta toga zavisi i jesu li mladi prirodno aktivistički nastrojeni u svojim sredinama, veće su šanse i da će biti informisani i da će zastupati globalne inicijative u svojoj sredini", kaže Dajna.\nPrema njenim rečima, posebno se dobro primaju ekološke teme, od svih globalnih inicijativa.\n"Petkovi za budućnost i Greta Tjhunberg su bili jako popularni. U prethodnioh godinu dana ekološke teme su mladima bile jako važne, lako se identifikuju sa njima. Sa druge strane, važno im je na koji način se mlada osoba bori, pa su pristup tog pokreta i takvu globalnu inicijativu oni prepoznali kao važnu i za njihovu zajednicu", objašnjava Dajna.\nJelena Mitrović iz Bečejskog udruženja mladih, potvrđuje da je ekologija tema koja povezuje mlade u Srbiji sa mladima na globalnom nivou.\n"U Novom Sadu sam mogla da vidim najmlađe od 15 do 18 godina koji su se prvi aktivirali, pa pokrenuli i starije, a sve zbog globalnih ekoloških problema. Sa druge strane, imali smo proteste u Americi gde su se mladi i kod nas na društvenim mrežama angažovali, ali ne dovoljno dobro, jer ovde oni nemaju dovoljno ispravnih informacija zbog čega se neke stvari tamo dešvaju ili su opterećeni nekim drugim informacijama, koje im se serviraju", kaže Jelena.\nPrema njenim rečima, u Srbiji postoji možda pet odsto mladih koji se angažuju, dok su ostali potpuno nezainteresovani.\n"Pored nezaposlenosti, najveći problemi mladih su apolitičnost, koja dolazi od straha od politike i nerazumevanja toga šta je sve politika. Mladi imaju pristup informacijama, ali im se plasiraju informacije koje ne bi smele da ih okupiraju", kaže Jelena.\nMiljana Pejić iz Krovne organizacije mladih Srbije kaže da je i najnovije istraživanje pokazalo kako je mladima najveći problem zapošljavanje, a da je pandemija sve to još i dodatno pogoršala.\n"Mladi osećaju globalne probleme, a njihovi problemi su uglavnom slični onima koje imaju i njihovi vršnjaci u svetu. Omladina u Srbiji, kao i njihovi vršnjaci, imaju problema sa zapošljavanjem. Sa druge strane, oni smatraju da okolina ne odgovara na njihove potrebe, a jedan od većih problema je i obrazovanje. Ovo možda nije globalni problem mladih, ali u Srbiji jeste i oni ovde žele da se obrazovanje menja tako da im pruža više mogućnosti", objašnjava Miljana.\nOna kaže da je pandemija stavila veliki pritisak na mlade, koji sada još teže rešavaju probleme koji ih muče.\n"Situacija se u obrazovanju promenila, oni moraju da se prilagođavaju, a sve je to uticalo na kvalitet znanja koje dobijaju. Takođe, mladi moraju još više da se prilagođavaju traženju posla sada, kada su mnogi poslovi i inače upitni. Pandemija je ozbiljno pogoršala njihov položaj", kaže Miljana.\nIz Ujedinjenih nacija ove godine posebno poručuju da COVID-19 utiče na sve segmente stanovništva, pri čemu mladi igraju ključnu ulogu u upravljanju epidemijom i oporavkom nakon epidemije.\n"Iako još uvek nije poznato kako bolest pogađa mlade ljude, vladama je dodeljen mandat u Svetskom programu akcije za mlade (VPAI) da obezbede da njihove usluge zadovolje potrebe mladih. U ovim okolnostima, važno je osigurati da se mladi čuju zajedno sa ostalim glasovima zajednice i strpljenjem u navođenju zdravstvenih i nemedicinskih intervencija kao odgovor na COVID-19", poručuju iz UN.